הוועדה לביטחון לאומי, כנסת 25, פרוטוקול מספר 101, 2024-01-02 00:00

צביקה פוגל: דובי, לחזור בדקה

צביקה פוגל:  אין מחווה למאחרים

דובי מייזל: בדקה

דובי מייזל:  אני לא מתעסק איתך, המפקד

דובי מייזל:  זמנים זה קודש

דובי מייזל:  זה מפקד, אין מה לעשות, זה צבא

משה סעדה: פוגל, אנחנו לא מאחרים, התעכבנו

דובי מייזל: בקצרה

דובי מייזל:  הארגון מונה כ-7,000 מתנדבים שפרוסים ברחבי הארץ ממטולה ועד אילת מכלל החברות והמגזרים במדינה – יהודים, ערבים, גברים, נשים, חילונים, דתיים, חרדים, כולם למשימה אחת של הצלת חיים, חובשים, פרמדיקים ורופאים על המערך העצום שנותן מענה ל-2,000 אירועים בכל יום בשגרה

דובי מייזל:  לשאלתך, התקציב של הארגון עומד על כ-250 מיליון שקל שרובו ככולו מגיע מתרומות

דובי מייזל:  רובו ככולו מתרומות של כ-30% בארץ, היתר מחברים יהודים טובים בקהילות היהודיות בחו"ל שמפעילים את המערך

משה סעדה: המדינה לא שמה שקל?     

דובי מייזל: התשובה היא כן, היא לא שמה שקל

לינור אטיאס: לא, וגם אין גבייה מהאזרח

דובי מייזל: לינור, תודה על התזכורת הקלה

דובי מייזל:  חשוב לציין אם לא ציינתי עד כה, כל מה שהארגון עושה לטובת האזרחים במענה לקריאות חירום, הוא בחינם

חוה אתי עטייה: אמרת שיש תמיכות, לא?     

דובי מייזל: ב-2018 הייתה תמיכה של כמיליון שקלים

דובי מייזל:  זו תמיכה שולית, כלום ושום דבר, לא קיים

דובי מייזל:  חשוב להדגיש שכל מה שנעשה לטובת האזרחים נעשה בחינם ובהתנדבות

דובי מייזל:  אנו מאמינים שערך ההתנדבות הוא התמריץ החזק ביותר שיודע להניע את המתנדבים לפעולה

דובי מייזל:  זו לא חוכמה לצאת לפיגוע כי זה דבר עם המון אנרגיה, פרופיל גבוה, כולם רצים

דובי מייזל:  אבל בסוף לקום ב-02:00 באמצע החורף כי סבתא נפלה מהמיטה וצריך – לצאת, לשים מעיל, לנסוע, להגיע ולהרים אותה - -     

משה סעדה: ולמחרת לחזור ליום עבודה שגרתי ורגיל

דובי מייזל: בדיוק, ולמחרת לחזור ליום עבודה, זו הנקודה

דובי מייזל:  זו המוטיבציה שמגיעה מהמקום שיודעים שהכל כאן בהתנדבות

דובי מייזל:  זה כוח עצום

משה סעדה: מה אחוז הלא מתנדבים כאן?     

דובי מייזל: המבנה ההיררכי של הארגון הוא שיש כ-350-400 עובדים במטה בלבד

דובי מייזל:  כל הפעילות בשטח, כולה, – מחוזות, סניפים, צוותים, ערים, הכל בהיררכיה מבצעית ארגונית של מתנדבים נטו

דובי מייזל:  זאת אומרת, העובדים הם רק במטה

דובי מייזל:  אין אף תפקיד מבצעי בשטח שהוא על ידי עובדים

משה סעדה: כל האנשים שאנו פוגשים היום בשטח הם מתנדבים?     

דובי מייזל: כולם מתנדבים, כן

לינור אטיאס: גם בתוך ה-350 עובדים יש כ-100 בנות ובני שירות אזרחי שמתחלפים כל שנה-שנתיים

דובי מייזל: ומוקדנים

משה סעדה: שהם תוספת כוח?     

קריאה: לא, זה חלק מ-350

לינור אטיאס: חלק מהם

קריאה: זה 350 שמתוכם 100 - -      

לינור אטיאס: כגרעין של עובדים ארוכי טווח זה בסך הכל 250 - - -      

משה סעדה: אתם גוף רזה

דובי מייזל: מאוד

משה סעדה: לא כמו שירותי המדינה

דובי מייזל: מאוד רזה, האנשים בתוך הגוף פחות

דובי מייזל:  אין מה לעשות, אף אחד לא מושלם

צביקה פוגל: דובי, לפני שניכנס ל-7 באוקטובר, אשאל אותך את שאלת השאלות

דובי מייזל: אגב, אבקש גם מכם מחילה, חדר הישיבות שלנו הוצף לכן נעשה את המצגת כאן ודיון תוך כדי

צביקה פוגל: למה צריך את הגוף הזה? יש גוף במדינת ישראל וקוראים לו מד"א

דובי מייזל: אתה קופץ ישר לסוף

דובי מייזל:  זו שאלה מצוינת

חוה אתי עטייה: חוץ ממד"א, יש גוף שמקביל למד"א ואיחוד הצלה?     

דובי מייזל: לא

חוה אתי עטייה: זה שני שחקנים

צביקה פוגל: בניגוד לאנשים רבים כאן בפורום, אני נהניתי מהשירותים של איחוד הצלה במשך 13 שנים כמפקד יחידת חילוץ ואני מרשה לעצמי לשאול את השאלה כדי שזה יובהר ויושם כאן על השולחן

דובי מייזל: התשובה היא נורא פשוטה

דובי מייזל:  אעשה לכם זאת באנלוגיה פשוטה שתעשה לכולם שכל במיוחד בימינו

דובי מייזל:  לשאול האם צריך את איחוד הצלה כשיש את מגן דוד אדום, זה כמו לשאול האם צריך את כיתות הכוננות בישובים כשיש את הצבא

דובי מייזל:  זה בדיוק אותו הדבר

חוה אתי עטייה: זה שונה לחלוטין, זו לא דוגמה

דובי מייזל: זה בדיוק אותו הדבר

דובי מייזל:  הקו הראשון שיודע לתת את המענה עד שמגיע הצבא – הם כיתת הכוננות

דובי מייזל:  הקו הראשון שיודע לתת את המענה במקרה חירום רפואי – הם איחוד הצלה עד שמגיע הצבא, שזה מד"א

דובי מייזל:  לראיה אירועי 7 באוקטובר

דובי מייזל:  רואים זאת כל יום, אני יכול להמליץ לכל חברי הוועדה המכובדים והאורחים ללכת ולבקש, לקבל לראות מה זמן התגובה של אמבולנס במדינת ישראל, זמן מענה של הגעת אמבולנס במדינת ישראל ולבד התשובה תינתן

דובי מייזל:       נראה לי שזה סוד שמור יותר מסודות האטום במדינת ישראל, אף אחד מכם לא יצליח, גם אם מאוד ירצה, לקבל במסמך רשמי את זמן התגובה של אמבולנסים במדינת ישראל, לעולם לא תקבלו

דובי מייזל:  מאתגר אתכם לנסות

דובי מייזל:  אני יכול להגיד שב-2017 בעקבות עתירות כאלה ואחרות שלא קשורות אלינו, דרך ישראל היום התפרסמו זמני התגובה של אמבולנסים במדינת ישראל ב-15 יישובים בארץ והם עמדו על בין עשר ל-30 דקות

משה סעדה: המון

משה סעדה:  כמה שלכם?     

דובי מייזל: בין עשר ל-30 דקות

דובי מייזל:  אני גר ברמלה, מרכז הארץ, זמן הגעה של אמבולנס ברמלה לפי הנתונים דאז, אמבולנס רגיל 13 דקות, ניידת טיפול נמרץ 16 דקות

דובי מייזל:  אם אני סובל מהתקף לב 16 דקות, משאיר לי סיכוי הישרדות של אפס

משה סעדה: כבר לא רלוונטי

דובי מייזל: ולכן המשמעות והחשיבות של הארגון היא קרדינלית

משה סעדה: כמה זמן ההגעה שלכם?     

דובי מייזל: זמן ההגעה הממוצע הארצי שלנו עומד על שלוש דקות

דובי מייזל:  בערים בהן אנחנו מבוססים טוב שזה רוב הערים כיום בארץ, אנחנו עומדים על כ-90 שניות

משה סעדה: אני עכשיו עם אירוע חירום, מתקשר למוקד - -      

דובי מייזל: אתה מתקשר למד"א

משה סעדה: אני לא אקבל אתכם?     

דובי מייזל: לא, לא

חוה אתי עטייה: לא, הרי תיקנתם את החוק בעניין המוקד

דובי מייזל: לא תיקנו את החוק עדיין, הוא עדיין מחכה והדברים זזים לאט מאוד

משה סעדה: מה קורה? מה הפרוצדורה? אני מתקשר למד"א כמו כל אזרח

דובי מייזל: אתה מתקשר למד"א, מד"א מקבל את המידע, מסיים לקבל את האירוע במחשב שזה לוקח דקה או שתיים, לאחר מכן הוא משדר את האירוע, אם רצה הגורל והאפליקציה עבדה – מתנדב שלנו יקבל את האירוע ויקפוץ למקום

משה סעדה: הם חייבים לשדר גם לכם?     

דובי מייזל: כן

דובי מייזל:  מה לעשות, זה לא עובד טוב מאוד, אבל לא ניכנס לדיון הזה כי הוא פחות רלוונטי

משה סעדה: מה שחשוב שהאדם שנזקק להצלה יקבל בסוף את השירות המהיר ביותר בשטח

דובי מייזל: אני מסכים איתך, המציאות בשטח היא מוצלחת פחות

דובי מייזל:  אין מה לעשות, אי אפשר לבסס מענה חירום על אפליקציות, אי אפשר וגם נראה כמה זמן שרדה האפליקציה בתוך אירועי 7 באוקטובר

דובי מייזל:  אני יכול להגיד שזה היה פחות מחצי שעה ובאותו רגע צדנו מידע

דובי מייזל:  יש לנו קו חירום 1221 שבעקבות חוזר מנכ"ל 2017 אסור לנו לפרסם אותו

דובי מייזל:  מספר חירום מהמדינה, ממשרד התקשורת, 1221, שאסור לפרסם אותו

דובי מייזל:       אגיד בכנות מלאה שאנשים פונים אלינו בסדר גודל של כמה מאות אלפי שיחות בשנה, כ-10% מהמקרים שלנו מגיעים מקו החירום שלנו וכל מקרה שמגיע לכאן מיד עובד למד"א

דובי מייזל:  אני בסך הכל גורם שמגיע לעזור - -      

חוה אתי עטייה: אתה עדיין צריך את האמבולנס שיפנה

דובי מייזל: אבל אני צריך את האמבולנס שיפנה כי אני לא גורם הפינוי

דובי מייזל:  אני Buffer שיודע להיות כיתת הכוננות, למלא את הפער עד שמגיע אמבולנס הפינוי

דובי מייזל:  לכן כשאתה מתקשר למד"א המידע מגיע, מוקפץ המתנדב ויודע להגיע, כמו שציינתי ממוצע ארצי שלוש דקות, בערים הגדולות עומדים על דקה וחצי בגלל הפריסה המדהימה

דובי מייזל:       כיום כשמסתכלים על השכונות החדשות שנבנות כמגדלים ולשם ההדמיה, אני לא זוכר את שם הקיבוץ, כרמי גת נראה לי, כל הקיבוץ בשני בניינים, אז להבין שהשכונות נבנות - -      

חוה אתי עטייה: כרמי גת, נכון, מאכלסים שם

דובי מייזל: מהמם מה שעשו שם, יפה מאוד

דובי מייזל:  אבל צריך להבין שאם אני גר ברמלה ובונים שם את שכונת נאות שמיר שבכל מגדל 80 דירות, זה ישוב בכל מגדל, בתפיסה שלנו אני צריך לגייס מתנדב בכל בניין כי גם אמבולנס שבאופן תאורטי ייקח לו את אותן 13 דקות להגיע ויסומן מקום, ייקח לו עוד חמש עד שבע דקות בתוך הבניין להגיע אליו

משה סעדה: איזה ציוד שיש למתנדב?     

דובי מייזל: כל מתנדב מצויד לפי הכשרתו

דובי מייזל:  פרמדיק ורופא – בציוד טיפול נמרץ מלא, חובש – בכל הציוד שיש באמבולנס רגיל, דפיברילטור, אפיפן, חמצן

דובי מייזל:  אלו 7,000 אמבולנסים ללא אלונקת הפינוי

דובי מייזל:  בעקבות 7 באוקטובר במסגרת רכש החירום שעשינו בשבוע הראשון למלחמה והניסיון שקרה לנו באותו היום, ביצענו רכש של 15,000 אלונקות טקטיות וכיום כל מתנדב בארץ מצויד גם באלונקה טקטית על מנת שיוכל בשעת הצורך לפנות פצוע או חולה בשכיבה אל רכב פרטי ולפנות

דובי מייזל:  נתייחס גם לפינוי ברכבים פרטיים כי זה קרה במאות במהלך אירועי השבת ההיא

דובי מייזל:       נקפוץ לתוך אירועי 7 באוקטובר ולאחר מכן גם נקשור את זה חזרה אל ההכרה של הארגון, החובה של משטרת ישראל להיות הגורם הפוקד בתוך האירוע כי יש כאן אירוע שנגרר שנים, שנים שלא נפתר וראינו מה קרה ב-7 באוקטובר

חוה אתי עטייה: אם תוכל להתייחס גם לגבי הנעדרים, קראתי שאתם - -      

דובי מייזל: נגיע לזה, הכל במצגת

דובי מייזל:  כל הסרטונים שאני מציג לכם לא מצונזרים והם רק לוועדה, זה לא סרטונים שבחוץ

דובי מייזל:      (הקרנת סרטון)     

לינור אטיאס: הכל ממצלמות האמבולנסים

משה סעדה: הכל מ-7 באוקטובר?     

דובי מייזל: מ-7 באוקטובר

חוה אתי עטייה: מ-7 באוקטובר בלבד, רשומה למעלה חותמת הזמן וזה ממצלמות האמבולנס

דובי מייזל: מצלמות של האמבולנסים

משה סעדה: תמקד אותנו גם איפה המקומות

דובי מייזל: נסביר הכל

צביקה פוגל: זה בארי, רעים, המסיבה

דובי מייזל: זה השער של כפר עזה ובארי

דובי מייזל:  הסרטון בשביל הפתיחה ושניכנס לאווירה

דובי מייזל:  חשוב מאוד להבין את הרקע שהלך ונבנה אל אירועי 7 באוקטובר ונדבר על רקע של שנים

דובי מייזל:  בסוף כשאנחנו כגוף קיבלנו את ההכרה של הבט"פ בשנת 2017, ההכרה הזו היא הכרה שמחייבת את המשטרה להכניס את איחוד הצלה ולמעגל ההיערכות ובהמשך נראה את המכתבים והסיכומים של הסמפכ"ל והשר לביטחון פנים בשעתו, להכניס אופרטיבית לכל התרגילים

דובי מייזל:      נתייחס לפיל שבחדר, הגוף שבאופן רשמי אמור לפקד בתו"ל של הפו"ש על איחוד הצלה הוא מד"א

דובי מייזל:  גלוי וידוע שמד"א פועל בכל דרך אפשרית שלא לשלב את איחוד הצלה בתכניות ההיערכות, התרגילים ובפעילות בשטח

דובי מייזל:  עם זאת אסייג ואגיד שבשגרה, ביום-יום, ל-2,000 אירועים ביום נפגשים מתנדבי איחוד הצלה עם צוותי מד"א שמגיעים אליהם ושיתוף הפעולה ברמת השטח הוא פנטסטי

דובי מייזל:       זאת אומרת, מדברים על סדר גודל של 2,000 אירועים ביום, 700,000 אירועים בשנה, אני מתמודד עם תלונות על המריבות בשטח אולי ב-20 אירועים בשנה מתוך 700,000

דובי מייזל:  זה שולי

דובי מייזל:  כשהמתנדבים והצוותים של מד"א עובדים בשטח זה כתף אל כתף בהצלת חיים, בצורה פשוטה מאוד

דובי מייזל:  אבל מלמעלה, בדירקטיבה העליונה זו מניעה ככל האפשר של שילוב של איחוד הצלה במערך

דובי מייזל:  מה הסיבה? אני לא נכנס לסיבה אם זה אגו, כסף, לא משנה מה

דובי מייזל:       המציאות היא שבהיערכות לתרחישי חירום –מלחמה, רעידת אדמה או כל תרחיש אחר, מזג אוויר קיצוני או אירועים כאלו, התפקיד שאיחוד הצלה משחק הוא קריטי מהסיבה הפשוטה שפשוט נהיה שם כי אנחנו גרים שם

דובי מייזל:  מה זה איחוד הצלה? זו הקהילה, המתנדבים בכל קיבוץ, ישוב, כפר ועיר בארץ שנמצאים והוא יהיה ויטפל כפי שהוא יודע

צביקה פוגל: כמה מתוך ה-7,000 שלכם הם מתנדבים בשני הארגונים?     

דובי מייזל: 500, שולי

דובי מייזל:  היסטורית בתחילת הדרך, לפני 18 שנים כשהקמנו את הארגון, כל הגרעין המקים היינו אנשי מד"א

דובי מייזל:  אני בוגר המערכת כעובד, כמנהל בכיר במערכת, הקמתי את מערך הכוננים בתוך מד"א, בשנים 2003-2007 עבדתי ישירות תחת אלי בין

דובי מייזל:  אני בוגר המערכת גם ברמת השטח

משה סעדה: אתה הקמת את איחוד הצלה?     

דובי מייזל: כן, יחד

דובי מייזל:  אני, אלי בין, אלי פולק, מחבורת המייסדים

דובי מייזל:  הבנו שבסופו של דבר מד"א הוא גוף ששנינו מטפלים באותו פצוע ונפגע, אבל ה-DNA הוא 180 מעלות

דובי מייזל:  מד"א הוא גוף שבונה ותפיסת ההפעלה שלו היא פריסת אמבולנסים ברמה הארצית ומתן מענה של אמבולנסים, איחוד הצלה זו קהילה, זו היכולת לתת מענה לבית שממול על בסיס אותו מתנדב

דובי מייזל:       כשאתה שואל מתנדב או מתנדבת אחד מכל ה-7,000 של איחוד הצלה, למה הצטרפתם לאיחוד הצלה? התשובה תהיה כי אני רוצה לעזור לשכן שלי, כי אני רוצה לעזור בשכונה שלי, במקום העבודה שלי, כי משהו קרה – לקח לאמבולנס יותר מדי זמן להגיע, חבר שלי נפטר מדום לב ולא הגיע כוח בזמן, וזה הניע אנשים לפעולה לעשות אקטיבית, להכשיר את עצמם ולתת את המענה בקהילה, ולזה אני מתכוון בהבדלי DNA

דובי מייזל:  ב-2017 היינו חצי גודל ממה שאנחנו כיום והארגון צומח בין עשרה ל-15% בשנה

דובי מייזל:      כשאנחנו מסתכלים על תרחישי החירום, הבסיס למענה טוב בתרחיש חירום הוא – תרגול, הכנה ושיתוף

דובי מייזל:  כשבאופן סיסטמתי לאורך השנים והדברים עלו וצפו לדיונים אצל השר לבט"פ, ראש מחלקת חירום במשטרה, אגף המבצעים במשטרה, בכל מקום, בסופו של דבר הדירקטיבה היא פשוטה מאוד

דובי מייזל:  למרות שההכרה מדברת בצורה ברורה מאוד על חובת המשטרה לשלב את הכוח העצום הזה, הדירקטיבה היא שמד"א הוא גוף פוקד ואנו לא מערערים על כך, אבל אם המפקד לא מוכן לפקד על החייל – זו בעיה

דובי מייזל:       התפרסמה אתמול הודעה לעיתונות של מד"א על השתתפות ב-315 תרגילים שנערכו בשנת 2023, לכמה מהם זומנו מתנדבי איחוד הצלה שיהיו בשטח? אפס

דובי מייזל:  הדירקטיבה הזו היא לא רק של אי זימון, אלא כאשר יש תרגיל ומגיעים כוחות איחוד הצלה – כי המשטרה מזמינה אותם כפי שהיא אמורה – מגיעים צוותי מד"א ומאיימים על המשטרה שאם איחוד הצלה יהיו שם, הם הולכים

דובי מייזל:  מה שקורה באופן פרדוקסלי הוא שהמשטרה פועלת בניגוד לחוק של עצמה והיא זורקת את המתנדבים ושולחת אותם הביתה

דובי מייזל:  אם זה בהיערכויות לאומיות, תרגילים ברשות שדות התעופה

דובי מייזל:  לדוגמה כאשר נפתחה תחנת הרכבת נבון

דובי מייזל:      בגזרה המיידית כאן יש כ-200 מתנדבים

דובי מייזל:  אם חלילה קורה כאן אסון, אין לי ספק שיהיה ברדק היסטרי וזה מבוסס מציאות

דובי מייזל:  לפני מספר שנים לפני שנפתחו מנהרות הכרמל בוצע תרגיל והמשטרה בחיפה שמשתפת פעולה באופן שוטף עם איחוד הצלה, זימנה את המתנדבים, מד"א הגיעו וכמובן איימו על המשטרה "אם האיחוד כאן אנחנו הולכים", מפקד המשטרה אמר "חבר'ה אני מצטער, לכו הביתה" והם הלכו הביתה

דובי מייזל:       רצה הגורל ולאחר שבוע נפתחו המנהרות, ולאחר מספר ימים אם אתם זוכרים היה שם אסון גדול, הייתה תאונת דרכים גדולה עם אוטובוס בתוך המנהרה, תאונה קשה, אירוע רב נפגעים, נהרגה בחורה צעירה, ואיחוד ההצלה - -      

קריאה: הנהג היה בטלפון

דובי מייזל: נכון

דובי מייזל:  איחוד הצלה הגיעו ראשונים ועשו ברדק היסטרי, נכנסו מהכיוון הלא נכון, חסמו צירים

דובי מייזל:  עשינו שם ברדק מטורף

דובי מייזל:  המשטרה באו בצעקות עלינו "למה עשיתם ברדק?", התשובה פשוטה מאוד, אם שבוע לפני כן היינו בתרגיל היינו יודעים מאיפה צריכים להגיע, מאיפה לא להגיע, איפה ציר הפינוי ואז הדברים היו מתנהלים

דובי מייזל:  אבל זו תוצאה וזה באירוע קטן

דובי מייזל:  ב-7 באוקטובר נראה זאת על אחת כמה וכמה דברים - -      

משה סעדה: אני מכיר קרבות אגו בשירות וזה קורה כל יום, אבל אתה בתור אחד שמכיר את המערכת, זה פה לידך ואתה לא מצליח לייצר שיח? כי בסופו של דבר אלו אזרחי ישראל

דובי מייזל: עוד רגע תראה עד כמה אני לא מצליח לייצר גם בזמן מלחמה

גלעד סולומון: לא רק אתה, עד כמה המדינה לא מצליחה לייצר שיח

דובי מייזל: עד כמה המדינה לא מצליחה לייצר שיח

גלעד סולומון: לא אנחנו, עזוב אותנו

גלעד סולומון:  המשטרה לא מצליחה, המדינה

דובי מייזל: המדינה לא מצליחה

גלעד סולומון: גלעד סולומון, מנהל אגף מבצעים

דובי מייזל: תרגילים מרובים בין אם להערכות לרעידת אדמה, פתיחת מנהרות, מנהרות תנועה, כבישים וכו'

משה סעדה: שדה התעופה רמון

גלעד סולומון: האחרון, אילת זה במהלך המלחמה

גלעד סולומון:  יש יוספטל ויש את רמון בהקמה

דובי מייזל: יוספטל זה במלחמה

דובי מייזל:  בזמן המלחמה לאחר 7 באוקטובר ערכו תרגיל חירום באילת, תרגיל אר"נ גדול בגלל שהבינו שיכול להיות תרחיש קיצון באילת

דובי מייזל:  לנו באילת יש מעל 70 מתנדבים פעילים, אין חולק שאילת היא עיר קטנה ללא כוח תגובה רב

דובי מייזל:  לא הכרנו את התרגיל, במקרה פנה אלינו מישהו סתם כבדרך אגב, אז הפניתי את גלעד, ראש אגף המבצעים שיפנה בבקשה לאגף שעת החירום במשרד הבריאות לשאול על התרגיל ואם רוצים שילוב, אז הוא לא טרח לענות אלא ענה לטלפון ולוואטסאפ בדיוק אחרי שהתרגיל נגמר

דובי מייזל:       זאת אומרת, יש כאן דירקטיבה ברורה שלא - - - שהוא קריטי לא בשביל האגו שלי, בשביל אזרחי מדינת ישראל כמו שאתה אומר

דובי מייזל:  מבחינת היערכות, גם מול רח"ל אנחנו מנסים לייצר אפיקים שיודעים לחבר את הגופים אך אנחנו לא מצליחים

דובי מייזל:  רצון רב וניסיונות רבים לבצע את התרגילים ולשלב בדברים, ללא הצלחה

דובי מייזל:       פו"ש של מד"א, זה יפה להגיד שאנחנו פו"ש תחת מד"א, אבל בסופו של יום בפיקוד יש מפקד ויש פקוד

דובי מייזל:  מעבר לכל התרגילים וכל הדברים האלו ברורים וידועים, לצערנו המדינה חוותה אסונות נוספים

דובי מייזל:  אסון מירון שהתרחש לפני מספר שנים – איחוד הצלה היו גורם משמעותי מאוד שנתן מענה בתוך האירוע

דובי מייזל:       לא ניכנס לכל עומק הדברים, אבל מיותר לציין שבתרגיל אר"נ שנערך באותו יום של האסון לא שילבו את הצוותים של איחוד הצלה שפרוסים על ההר במהלך האבטחה הזו מעל 300 מתנדבים עם –אמבולנסים, ציוד, מרפאות, לא שולבנו בכלל

דובי מייזל:      במסקנות הביניים של ועדת החקירה וההיערכות לשנה שאחרי, ובשנה שאחרי לא היה כמעט שום דבר

דובי מייזל:  אבל בשנה שאחריה, שנה שעברה, צביקה אתה בעצמך היית שם בסיורים ודחפת בצורה משמעותית לשלב בתוך התרגיל אר"נ שנערך

דובי מייזל:  מה קרה דה פקטו בשטח? תוך כדי התרגיל נזרקו המתנדבים של איחוד הצלה מהתרגיל בצורה פשוטה מאוד

דובי מייזל:  הזוי, אין מילה אחרת

דובי מייזל:       יש פעולה סיסטמתית של דחיקה וזה עולה בדמים

דובי מייזל:  בסופו של יום המשטרה אחראית במדינת ישראל על אסון המוני, היא הגוף הפוקד

דובי מייזל:  אפשר להגיד שהפו"ש הרפואי תחת מד"א, זה נחמד, אבל בסוף האחריות היא של משטרת ישראל וגם אחרי האירועים של 7 באוקטובר, רואים באופן שוטף את הניסיון למנוע משילוב של כוח שהיה שובר שוויון ביום הזה, ועוד מעט נראה את הנתונים

דובי מייזל:       אקצר לכם את הסיפור הארוך, נראה את ההשתלשלות

דובי מייזל:  ביום הזה איחוד הצלה לבד פינה פיזית לבתי חולים מעל 400 נפגעים, טיפל במעל 1,000 נפגעים, וכל זה בנקודות מסוימות תחת פו"ש של המשטרה בערים ותחת פיקוד של צבא באזורי הכפר

דובי מייזל:  בצורה מאוד קטגורית, שדרות, נתיבות ואופקים – היו תחת חבירה לכוחות המשטרה, ובאזור הכפרי – חבירה לכוחות הצבא אד הוק

גלעד סולומון: בישובים סמוכי הגדר

דובי מייזל: אד הוק בשטח מול מפקדי צבא שהיו בשטח כדי לתת את המענה

משה סעדה: מד"א לא הסכימו להיכנס, נכון? הם חששו

דובי מייזל: לא אגיד על מד"א, אני אגיד איפה לא ראיתי את מד"א

דובי מייזל:  זה הכל

דובי מייזל:  אני יודע איפה פעלתי עם הצוותים שלנו ותכף ניתן גם תדרוך בצורה מסודרת בתוך לוח הזמנים

דובי מייזל:  ליעד אוחנה, הפרמדיק הראשי שלנו ייתן את רצף האירועים ויסקור בפניכם את האירועים באופקים ששם הוא גר, בשכונה שהותקפה

דובי מייזל:  הוא לא היה צריך שמד"א יודיעו לו, הוא שמע את היריות מחוץ לחלון ביתו ונגיע לזה בהמשך

דובי מייזל:       לינור תשתף על החבירה לגורמים באזור שובה ואזור חלץ ששם פרסנו

דובי מייזל:  אבל התשובה היא שמד"א היו בנקודות עורפיות הרבה יותר, סגורים בתחנות בנקודות עורפיות

דובי מייזל:  אני לא שופט, זה לא ענייני

דובי מייזל:  גם אנחנו איבדנו מתנדבים ביום הזה שנהרגו, מתנדבים שנפצעו

משה סעדה: שנהרגו בדרך לטיפול?     

דובי מייזל: התשובה היא כן

דובי מייזל:  עדיין התקבלה כאן החלטה קשה מאוד, אבל מושכלת שאנחנו לא נגיד לצוותים שלנו כן להיכנס לשטח, אבל גם לא נמנע מהם את זה

דובי מייזל:  כמובן הנחינו רק עם ווסט קרמי, קסדה ולשאוף שיהיו חמושים

לינור אטיאס: נושאי נשק

משה סעדה: היו לכם ווסטים?     

דובי מייזל: כן

דובי מייזל:  כל הצוותים של הדרום והעוטף מצוידים כל השנה בציוד קרמי וקסדות מעבר למה שפרוס בשטח

דובי מייזל:  ניפקנו להם כבר בעבר אחרי סבבים קודמים ובאותו היום הורדנו עוד כאלף ערכות לשטח לצוותים שמתגברים ואפשרנו למתנדבים בצורה מודעת, כשידענו שיהיה לזה מחיר

דובי מייזל:  התשובה ללמה עשינו את זה היא כי לא היה אף אחד אחר בשטח

דובי מייזל:  החיילים עסקו בלחימה מול מחבלים והמתנדבים לצידם מטפלים באותם חיילים שיורים ונפגעים, באזרחים, בכל מי שהיה צריך עזרה, פינוי ולהוציא אותם כי לא היה אף אחד אחר, בצורה ברורה מאוד וקטגורית

דובי מייזל:      כמו שציינתי, אנחנו לא גורם פוקד במדינה

דובי מייזל:  באותו היום פנינו למפקדים שלנו ועל הבוקר ניסינו ליצור קשר עם מד"א על מנת לקבל הנחיות, אין מענה מראש אגף המבצעים במד"א

דובי מייזל:  פונים לאגף שעת חירום במשרד הבריאות, אין מענה

דובי מייזל:  פונים לרח"ל שינסו לתווך, לסגן ראש רח"ל שינסה לתווך עם מד"א

דובי מייזל:       בהמשך היום נעשתה שיחת ועידה עם סגן ראש רח"ל שהעלה לוועידה את מנהל אגף מבצעים במד"א ואת מנהל אגף המבצעים שלנו, והמשפט של מנהל אגף מבצעים במד"א תוך כדי האירוע הכי גדול וקשה במדינת ישראל הוא "אין צורך בתיאום אג"מי בין הארגונים, יתכבדו המתנדבים של איחוד הצלה בשטח ויחברו למפקד מד"א בשטח"

דובי מייזל:  אז נעשה ניסיון כזה רק שבמקומות רבים מד"א לא היה, ובמקומות שכן היה – זרק את המתנדבים

דובי מייזל:  תשמעו גם את ההקלטות של האירועים

דובי מייזל:  ביצענו את עבודה כפי ראות עינינו, לפי הצורך בשטח ותוך כדי חבירה לגורמים פוקדים, משטרת ישראל והצבא

דובי מייזל:       	דרך משרד הבריאות יצרנו קשר עם הרפרנט שלנו במשרד הבריאות, שמו מר אודי גלבשטיין, שהיה בממל"ם בשיחה מוקלטת לסגן מנהל אגף רפואה שלנו בסביבות השעה 09:00

דובי מייזל:  נראה את זה, הוא דיבר איתו ואמר לו שהוא נמצא במוקד הלאומי של מד"א, אנחנו כמובן מציעים כל מה שיש לנו, לקבל הנחיות, להציע - - - בתי חולים, מה שלא יהיה

דובי מייזל:  הוא אמר "אין בעיה, אני אחזור אליך" עד לרגע זה אנו מחכים שיחזרו אלינו ופעלנו בשטח בהיעדר קבלת הנחיות

דובי מייזל:       פיקוד העורף, גורם נוסף שלאורך השנים אנו מנסים לייצר שיתוף פעולה והבנה של הצורך

דובי מייזל:  לאורך השנים ביקרו כאן שני אלופים ושני רמ"טים, כולם עם החלטות אופרטיביות והחלטות דרמטיות שחייב שילוב אופרטיבי מלא, חייב, חייב, סיכומים, הנחיות אופרטיביות, ובסופו של דבר לא מבוצע, הכל נבלם ונעצר

דובי מייזל:  והשיא ב-7 לחודש בשעה 18:00, אחרי שמנסים ליצור קשר מהבוקר ולהבין איך אפשר לסייע, בשעה 18:20 שואלים את המבצעים בפיקוד העורף "למה אתם לא מסתנכרנים ומדברים איתנו?" התשובה של פיקוד העורף היא "יש עניין עם מד"א"

דובי מייזל:  יש עניין עם מד"א, 18:00 בתוך המלחמה

משה סעדה: זה הפיל שבחדר שחוזר כל הזמן

דובי מייזל: אני 18 שנים מתמודד עם המלחמות הפוליטיות בין הארגונים, זה בסדר

דובי מייזל:  בזמן מלחמה שמים הכל בצד כשהבית נשרף על יושביו

דובי מייזל:  בואו ניגש ישירות ליום הזה ונראה על השתלשלות האירועים ואיך נראו הדברים

דובי מייזל:  אמרתי שהארגון הוא אומנם ארגון התנדבותי, אנחנו עמותה, אבל צמרת הפיקוד כולה הם בוגרי צבא, אני מדבר על הפן המבצעי של הארגון, לא על פן הפרט והמתנדבים

דובי מייזל:       צמרת הפיקוד של הארגון כולם בוגרי צבא, קצינים, בוגרי מערכות, מבינים פו"ש, מבינים תורה ומבינים את תרחישי הייחוס, מכירים לעומק

דובי מייזל:  אני בעצמי באופן אישי עברתי לפני שנים רבות קורס מ"פ, מג"דים, בפק"ר, הייתי חייל בפיקוד מעל 20 שנים

דובי מייזל:  מכירים את תרחישי הייחוס ומכירים את השפה

דובי מייזל:       חבל שלאורך השנים לא היה שילוב בקורסים האלו לאיחוד הצלה בגלל בלימה אקטיבית של מד"א

דובי מייזל:  אני אומר זאת בצורה ברורה מאוד, איומים על פיקוד העורף אם איחוד הצלה ישולבו בקורסים האלו – בין אם זה המרכז הישראלי לאיתנות, קורסים מ"פים או מג"דים בפיקוד העורף, או מה שהיה פעם קורס עורף מתקדם והדברים האלו – מד"א אמרו "אנחנו נדיר את רגלינו מהקורסים האלו" ובסוף מטרת הקורסים היא לייצר שפה משותפת בדיוק בתרחישי הייחוס האלו

דובי מייזל:      אנחנו מדברים על 7 באוקטובר, 06:29, אזעקות ברחבי הארץ, צבע אדום, גל מנהלים אצלנו

דובי מייזל:  המוקד לפי הנהלים מתחיל לשדר בגל מנהלים על יציאות טילים לכל המקומות והנחיות למתנדבים להתמגן

דובי מייזל:  כל אזור הדרום בנוהל מענה אוטומטי מתמגנים, נכנסים לממ"דים ונערכים ליציאה למוקדי נפילות הטילים

דובי מייזל:  יש כבר דיווחים על נפילות באזור רחובות, אשקלון, בכרמיה כבר מדווח כונן על חשד לחדירת מחבלים ובשעה 06:50 דויד קריספיל, הסגן שלי מגיע למוקד כשאני באופן אישי התעכבתי מעט

דובי מייזל:       אשתף ברמה האישית שב-7 באוקטובר, שמחת תורה, הייתה בר מצווה לבן שלי, תכננתי על בר מצווה לבן שלי

דובי מייזל:  הייתי אופטימי בבוקר כשהתחילו האזעקות ואמרתי לאשתי "לא נורא, אנחנו רגילים

דובי מייזל:  הסלמה, טיק טק, שעה-שעתיים, גם ככה התפילה מתחילה מאוחר אצלנו, הכל יהיה בסדר" ואז כבר הבנו שהאירוע לא יתקיים והוא אכן לא התקיים

משה סעדה: יום כיפור

דובי מייזל: בדיוק

דובי מייזל:  אני עם צמרמורות, מלחמת יום כיפור

דובי מייזל:  אני יוצא, נוסע על כביש בגין לפה, מסתכל ימינה ושמאלה, כולם במכוניות, מלא מכוניות, מלחמת יום כיפור

דובי מייזל:  במחסום המנהרות היה מדהים, סגרו את המחסום בגלל החדירות ופתחו נתיב, מן נתיב נגדי וכולם מגיעים מכל יישובי הגוש ואפרת, שיירה אין סופית של אנשים שיצאו למילואים

דובי מייזל:  סוריאליסטי לגמרי

דובי מייזל:  דויד כבר היה כאן במוקד בשעה 06:50, מתחילים לקבל דיווחים על אירוע פח"ע בשדרות, מתחילים דיווחים ראשוניים על אירוע פח"ע באופקים

משה סעדה: את הדיווחים אתם מקבלים דרך מד"א?     

לינור אטיאס: דרך כוננים שגרים במקומות

דובי מייזל: דרך כוננים שגרים במקום

דובי מייזל:  שאלת על מד"א, 06:53 מערך האפליקציה שאמור להיות אמון על הזנקת 7,000 המתנדבים של איחוד הצלה, קורס 20 דקות לתוך האירוע ובאותו הרגע נותק הקשר ואי אפשר להשיג את מד"א

דובי מייזל:  כמעט ולא ניתן להשיג את מוקד מד"א, כמעט ואין מענה לטלפוניה

דובי מייזל:  הפעילות היא דרך מתנדבים שלנו בגזרות עצמן שמדווחים באופן עצמאי על אירועים – מראייה באופן אישי או מקבוצות המקומיות שלהן, קבוצות קהילתיות של מידע שזורם

משה סעדה: אתם צריכים לקושש מידע?     

דובי מייזל: ממש ככה

דובי מייזל:  כשאנשים בחוץ מנסים להתקשר למוקדי החירום ו/או שלא עונים או שמתעכב המענה, אז מחפשים ומגיעים ל-1221 והתחילו לזרום לכאן אלפי טלפונים באותו היום לאורך כל היממה של האירוע

דובי מייזל:  06:55 אנחנו מקבלים דיווחים של שמיעות קולות ירי בשדרות

דובי מייזל:  בשעה 06:59 נופל האסימון, אני עם דויד בטלפון ונופל האסימון שמשהו כאן שונה

דובי מייזל:      06:59 מקבלים דיווח על תאונת דרכים עם רכבים רבים בצומת מפלסים

דובי מייזל:  שבת בבוקר, 06:59 אין חיה כזו תאונת דרכים עם מכוניות רבות בצומת מפלסים, זה דבר שלא קיים

דובי מייזל:  לאחר כמה שניות מתקבלים כאן במוקד טלפונים על ירי במקום וכאן מבינים שהאירוע הולך להיות הרבה יותר משמעותי, בעיקר בנושא של גזרות שונות בתוך האירוע

דובי מייזל:       מעבר למענה האוטומטי המקומי, כאשר יש לנו הסלמה דרומית אנחנו אוטומטית שולחים אמבולנסים – לשדרות, נתיבות, אופקים, אשקלון, אשדוד, קריית גת ובאר שבע כמענה אוטומטי לתגבור

דובי מייזל:  כאן הבנו שאנו מסתכלים על משהו גדול יותר

דובי מייזל:  התחלנו לארגן צוותים נוספים – מירושלים, אזור המרכז, פתח תקווה, תל אביב וכל האזור, שירדו דרומה לתגבר

דובי מייזל:  עדיין לא הבנו את ממדי האירוע

דובי מייזל:       הרבש"צ והסגן שלו הם מתנדבים שלנו בסעד, הם הגיעו לשער האחורי של סעד כדי לתת קו ראשון של הגנה ליישוב ומה שהפתיע אותם שם זה לא מחבלים, אלא שהתחילו נפגעים ואנשים שנמלטו מהמסיבה בנובה

דובי מייזל:  הם הגיעו מכיוון הכיכר של נחל עוז והתחילו להגיע נפגעים מכיוון מפלסים

דובי מייזל:  ברגע שהם הבינו שהנפגעים מגיעים ממפלסים, הם חסמו את הכביש באופן עצמאי כדי שאנשים לא ימשיכו לכיוון מפלסים והתחילו לרכז את הנפגעים בשער של סעד

דובי מייזל:  אני מדגיש שצוות שלם של מתנדבים שלנו פועל בסעד ואף צוות מד"א לא היה במקום לאורך שעות

דובי מייזל:       במקביל מתקבלים בתוך שדרות דיווחים על ירי ולא רק נפילות ירי, בשעה 07:22 כונן מדווח על פצוע קשה מירי ליד תחנת המשטרה, ודיווחים שמתקבלים מאופקים על יריות ברחבי העיר

דובי מייזל:  בשלב הזה ליעד אוחנה והצוותים של המתנדבים באופקים - - ליעד אתה רוצה להסביר את הפריסה ומה היה? תראו, זו השכונה שספגה את עיקר הפגיעה, ליעד גר כאן

ליעד אוחנה: אני תושב אופקים כבר מספר שנים, גר צמוד לשכונה הזו

ליעד אוחנה:  שמעתי את היריות של המחבלים

ליעד אוחנה:  לא הייתי צריך דיווח של שום מוקד כזה או אחר

ליעד אוחנה:  ראש הסניף שלנו שהיה הכונן התורן באותה השבת, גר כאן במרכז השכונה, הוא אמר "יש לי מחבלים מחוץ לבית, אני לא יכול לצאת לטפל

ליעד אוחנה:  שימו לב, תחברו למפקדי המשטרה בשטח"

משה סעדה: האנשים שלכם כולם חמושים?     

ליעד אוחנה: לא כולם

דובי מייזל: כיום יש לנו סך הכל כ-1,500 מתנדבים חמושים, 650 רק מהשנה האחרונה

דובי מייזל:  הארגון מוכר כתבחין לאחזקת נשק

ליעד אוחנה: המחבלים הגיעו מהכניסה הזו ונכנסו לשכונה, שכונה ישנה מאוד בלי ממ"דים בבתים

ליעד אוחנה:  כל המחבלים שנכנסו טווחו בכל מי שיצא החוצה מביתו, שזה כל האנשים שבגלל אזעקות צבע האדום יצאו מבתיהם החוצה לרחובות או לבניינים למטה כדי להתמגן לפי הנחיות פיקוד העורף

ליעד אוחנה:  פתחנו כאן נקודת ריכוז נפגעים ראשונה, כאן פתחנו נקודת ריכוז נפגעים שנייה

ליעד אוחנה:  שוב, אני והכוננים שלי שגרים באזורים האלו לא יכולנו להיכנס לכאן, נעצרנו כאן על ידי כוחות משטרה, כאן פתחנו נקודה ואותו הדבר במקביל הכוננים שהגיעו מהכיוון השני נעצרו כאן על ידי כוחות המשטרה ופתחו כאן נקודת הנפגעים

ליעד אוחנה:      אחד הפרמדיקים שהיו איתי שהגיע מהכיוון הזה וירו עליו כאן, הבין שהוא לא יכול להתקדם והוא כבר קיבל דיווחים שמתחילים להגיע נפגעים לתחנת המשטרה

ליעד אוחנה:  כאן תחנת המשטרה של אופקים, הוא פתח שם נקודת נפגעים נוספים

דובי מייזל: זה לא סתם

דובי מייזל:  כשהוא אומר "פתח נקודה" הכוונה היא לחבירה למפקד המשטרה במקום, קיבל הקצאת שטח בתוך מתחם התחנה, חדר בתוך התחנה ליד החניון והתחילו לקלוט נפגעים שהגיעו מהנובה ואנשים שהתחילו להימלט מתוך העיר

ליעד אוחנה: מהבסיסים מכל העוטף וכל המקומות

ליעד אוחנה:       אנחנו ממוקמים בנקודות האלו ומחכים בעקב המשטרה, מאחורי המשטרה, לא נכנסים

ליעד אוחנה:  תפקידנו הוא כמובן לא להילחם, אלא אנחנו חוברים למפקד משטרה שנמצא והם מוציאים את הפצועים אלינו

ליעד אוחנה:  כבר בדקות הראשונות היו הרוגים ופצועים, כשהלחימה מתקדמת

ליעד אוחנה:  אגב, הבית של רחל הוא באזור כאן, כל הלחימה, התנועה וכל מה שמכירים זה באזורים האלו

ליעד אוחנה:       הלחימה מתקדמת, אנחנו מתקדמים אחריהם ולצערי אני אומר את זה ויש לי שיחה מוקלטת עם המוקד, יש שם רחוב מעגלי שנקרא רחוב גורן הכרמים, תשע דקות של שיחה אני סורק את הרחובות והבתים לאחר הלחימה, בשיחה אחת, תשע דקות שאני הולך ברגל בין הבתים, ויש 14 הרוגים כבר בשלב הזה

ליעד אוחנה:       טיפלנו בפצועים כבר, היו – שוטרים, אזרחים, חיילים, אנשים שיצאו והגיבו

ליעד אוחנה:  כלומר המענה שנתנו היה באותו הרגע, עברנו בית-בית, חלק מדיווחים של אנשים ששמעו שאנחנו מסתובבים בשכונה והעבירו את הטלפון שלנו בין התושבים במקום ששלחו לנו מיקומים "תגיע אליי, אני נמצא בבית הזה"

ליעד אוחנה:  אנחנו מגיעים, נותנים טיפול ומפנים ברכב פרטי

דובי מייזל: חשוב לציין, אני אדגיש על מה שהוא אמר, בשלב הזה אף אמבולנס לא שלנו ולא של מד"א לא נמצא במקום

ליעד אוחנה: אין

ליעד אוחנה:  לא היה שם

דובי מייזל: לנו אין אמבולנסים

דובי מייזל:  כן?     

משה סעדה: למד"א אין אמבולנסים באופקים?     

דובי מייזל: יש

דובי מייזל:  נגיע לזה

דובי מייזל:  מה שקרה בשלב הזה הוא שעשרות נפגעים מקבלים טיפול על ידי המתנדבים של איחוד הצלה, חוסמי עורקים, הכל, מוכנסים למכוניות של אזרחים "סעו לסורוקה"

דובי מייזל:  פשוט מאוד, שמו להם חוסמי עורקים ו"וסעו לסורוקה"

דובי מייזל:  אין כאן כלי פינוי

אריאל קלנר: אין לכם אמבולנסים בכלל?     

דובי מייזל: יש לנו 50 ושלחנו

ליעד אוחנה: בשלב הזה לא היו באופקים

ליעד אוחנה:  היו בהמשך

דובי מייזל: בהמשך הגיעו אמבולנסים רבים

חוה אתי עטייה: אם אני לא טועה, אתם עם איגוד האמבולנסים, נכון?     

דובי מייזל: אנחנו גם קשורים, אבל אנחנו מפעילים כיום כ-50 אמבולנסים וניידות טיפול נמרץ שלנו

ליעד אוחנה: באופן ישיר

דובי מייזל: באירועי 7 באוקטובר לקח זמן לעשות צבירת כוחות, הגענו ל-26 אמבולנסים וניידות טיפול נמרץ שלנו שפעלו בדרום בכל זירות האש עם נזקים עצומים לכלים לאחר מכן, אבל לא משנה, זה דיון אחר

ליעד אוחנה: אני חייב לציין, באופן מדהים בחיים לא הייתי במצב שבמשך זמן רב כל כך לא ראיתי מד"א בתוך אופקים

ליעד אוחנה:  לא ראינו מד"א

ליעד אוחנה:  הם מגיעים, נכון, יש את זמני ההגעה של עשר, 15 דקות, חצי שעה, לא משנה מה, אבל בדרך כלל יש כוננים ואמבולנס כונן

ליעד אוחנה:  בסוף מגיעים אמבולנסים

ליעד אוחנה:  אני מדבר על שעות לתוך האירוע ואין מד"א, לא כונן, שום אמבולנס, שום סירנה באזור

משה סעדה: היו מתואמים עם הצבא כי גם הצבא לא היה

ליעד אוחנה: כלום

ליעד אוחנה:  בקבוצות הפנימיות שלנו קיבלנו תמונה על נהג האמבולנס שנהרג, הוא נהרג כאן, כאן היה האמבולנס וכונן שלנו צילם את האמבולנס מהבית שלו ואמר "תראו, יש כאן נהג מד"א שנפגע"

ליעד אוחנה:  בתום לב אמרתי "וואי, אין כאן מד"א ויש אמבולנס אחד שנפגע, בטח טווחו להם בתחנה

ליעד אוחנה:  בטח בחלק מהפשיטה נכנסו לתחנה של מד"א וטווחו את כולם

ליעד אוחנה:  למה אין כאן מד"א?" אחרי שנרגע קצת האירוע, שיפרנו לאחור, כאן באזור נמצאת התחנה של מד"א והלכנו לראות מה קורה שם, אולי צריך עזרה או טיפול

ליעד אוחנה:  הגענו והתחנה מאוישת לחלוטין, אמבולנסים, לא חסר כוח אדם

ליעד אוחנה:  יותר מזה, להפך, הגיע כבר מפקד מד"א בכיר, מפקד מרחב נגב של מד"א הגיע לשם והתמקם

ליעד אוחנה:  חברתי אליו ושאלתי אותו "מה קורה אחי? מה נשמע? למה אתם לא מגיעים? יש פצועים", "לא, אנחנו לא מגיעים לשם

ליעד אוחנה:  תביא את הפצועים אליי"

דובי מייזל: תביא את הפצועים אליי

ליעד אוחנה: "אני אפנה אותם לבית החולים"

ליעד אוחנה:  שאלתי אותו "איך אתה רוצה שאני אביא את הפצועים אליך?"     

משה סעדה: למה הם לא הגיעו? מה הייתה הטענה?     

ליעד אוחנה: לא התווכחתי איתו, זה לא היה הזמן

משה סעדה: מה הוא הסביר לך?     

דובי מייזל: הוא לא מסביר, אין דיון

ליעד אוחנה: הוא אמר לי "יש שם מחבלים", אמרתי לו "אני יודע שיש מחבלים, הגעתי משם

ליעד אוחנה:  יש משטרה, חברתי למשטרה

ליעד אוחנה:  תבוא תחבור" זו לא פעם ראשונה שיש לנו פח"ע במדינה, חוברים למשטרה ומחכים לפצועים, אף אחד לא ציפה מהם להיכנס

ליעד אוחנה:  "לא, אני לא מגיע"

ליעד אוחנה:  אפילו שיגיע למקום רחוק יותר, לא רצה כלום

ליעד אוחנה:       אמרתי לו "אוקיי, מה אתם עושים כאן?", "פתחנו פה - - -, אנחנו מפנים מכאן", אמרתי לו "אוקיי, יש לי כוננים, יש לי ציוד, יש לנו מחסן" המחסן שלנו של איחוד והצלה נמצא כאן ויכלנו להוציא משם ציוד "אתה רוצה ציוד? יש לי כוננים, פרמדיק, מה שאתה צריך, אני לשרותך

ליעד אוחנה:  תגיד לי מה אתה רוצה ואני אעשה"

דובי מייזל: אתה המפקד, תפקד עליי

ליעד אוחנה: "לא רוצה שתיכנסו לי לתחנה, אין צורך בעזרתכם", יש בפנים חיילים שהגיעו על מדים ונתנו להם לטפל ולנו אין כניסה

ליעד אוחנה:  "אתה לא רוצה עזרה?", "לא", הוא אמר לי "אתה רוצה, תביא לי את הגופות, תרכז לי אותן כאן", אמרתי לו "תגיד לי, אתה רציני? זה מה שאתה רוצה שאני אעשה עכשיו? עם מה אני אביא לך? אני עם רכבים פרטיים, עם מה אתה רוצה שאני אביא?"

ליעד אוחנה:      ברגע שיצאתי מהתחנה קיבלתי טלפון מהפרמדיק שלי שנמצא בתחנת המשטרה של אופקים והוא אומר לי "ליעד, מצטברים לי כבר פצועים קשים רבים, אני צריך לפנות את הפצועים ואין לי איך, תעזור לי, תביא לי אמבולנסים", אמרתי לו "אני כאן בתחנה של מד"א, יש אמבולנסים, אני אסגור פינה עם המפקד שיביא את האמבולנסים מפה לפה" זה מה שהיה צריך

דובי מייזל: ומשם לסורוקה

ליעד אוחנה: עברתי את הגדר בשער ומפקד או מנהל בכיר אחר שלהם במד"א שם התחיל לצעוק עליי

ליעד אוחנה:  במקרה יש לי את זה בשיחה מוקלטת כי עדיין הייתי עם הפרמדיק השני על הקו, צורח עליי צרחות אימים בצורה של איומים פיזיים כמעט "תעוף מפה, לא רוצים לראות אתכם בפנים, אל תיכנסו לכאן

ליעד אוחנה:  מה אתם נכנסים לכאן?", אמרתי לו "תקשיב, מלחמה, יש מחבלים בעיר, נלחמים, יש פצועים רבים, אתה מתעסק באם אני יכול להיכנס או לא יכול להיכנס לתחנה? אני רוצה אמבולנסים", "תעוף מפה" ברמה של דחק אותי החוצה עם הגוף

ליעד אוחנה:       בהמשך אחרי שפינינו את כל הפצועים שידענו עליהם בכתף אל כתף עם המשטרה, התמקמנו בתחנת המשטרה באופקים בחדר שקיבלנו מהם

ליעד אוחנה:  בשלב מסוים כשהיינו בתוך תחנת המשטרה, אחד מקציני המשטרה אמר לי "מה אתה עושה כאן? אני צריך אותך עם הכוחות בשטח", אמרתי לו "אני יודע, הייתי שם", הוא אמר לי "לא, לא

ליעד אוחנה:  אני צריך אותך עוד פעם" והוא לקח אותי שוב לשם

ליעד אוחנה:  כלומר, הכל בליווי המשטרה

דובי מייזל: כל הצוותים שלנו התרכזו לאחר מכן בנקודת המשטרה ובזירה של השכונה ההיא

ליעד אוחנה: בתוך תחנת המשטרה פתחנו נקודת ריכוז עד השעות האחרונות של הלילה, פינינו מאות נפגעים שהגיעו לשם

ליעד אוחנה:  מאות אנשים שהגיעו לשם פונו לאחר מכן באוטובוסים, אבל אנחנו פיזית דאגנו שיפונו מעל ל-100 נפגעים, בהתחלה ברכבים פרטיים ומה שהיה ולאחר מכן הבאנו אמבולנסים

דובי מייזל: שאלתם על פגיעה

דובי מייזל:  07:30, מתנדב שלנו נפגע בשדרות, - - - חיים ששי שיצא לנפילות שדווחו באזור תחנת המשטרה

דובי מייזל:  הגיע ורואה שוטרים נפגעים, שוכבים שם, מדווח שהוא מטפל בשוטרים נפגעים מירי, מוציא את המצלמה ועושה לעצמו צילום לראות איפה הפגיעה שלו והוא חבש את עצמו

דובי מייזל:  הוא נפגע מירי של צלף שהיה על תחנת המשטרה, הוא שכב שעה וחצי בנקודה שבה הוא צילם את עצמו, שעה וחצי עד שחולץ על ידי שוטרים גיבורים שתחת חיפוי אש חצו מהר את הכביש, גררו אותו לצד של מרכז החוסן בשדרות והוציאו אותו מקו האש

צביקה פוגל: יש לכם הרוגים?     

דובי מייזל: יש לנו חטוף מניר עוז, ושני הרוגים לא בזמן מענה

דובי מייזל:  ההרוגים הם חבר'ה שקפצו מהבית לטובת מענה מבצעי, אחד היה לוחם שב"כ והשני היה מתנדב שלנו שהיה במסיבה בנובה וטיפל שם במשך שעתיים בנפגעים עד שהוא גם נרצח, בחורצ'יק ערבי מנצרת שנרצח בנובה

דובי מייזל:       (הקרנת סרטון)     

דובי מייזל: עשה סרטון פרידה, "אני הייתי בדרך להציל את ארתור" כולם מכירים את כולם שם

דובי מייזל:  ארתור, חבר שוטר שלו "ארתור חטף כדור"

דובי מייזל:  לאחר מכן הוא חולץ, עבר שיקום וברוך השם הוא כבר מרגיש טוב יותר

דובי מייזל:  נמשיך

דובי מייזל:  מתנדבים באופקים שמדווחים על פגיעות ירי ברכבים שלהם, מה שליעד תיאר, ולאט לאט בכל הישובים, בבני נצרים, פרי גן, מישהו מכיר את הסיפור של פרי גן?     

משה סעדה: של החבר'ה שהגיעו אליהם משלומית

דובי מייזל: פרי גן הוא ישוב ללא כיתת כוננות

דובי מייזל:  הגיבורים מהיישוב שלומית הגיעו לשם וביצעו לחימה

דובי מייזל:  מתנדב שלנו, ראש הסניף שלנו בעוטף עזה גר בפרי גן והקים אתר טיפול בחצר הבית שלו כי בשלב הראשון לא יכלו לחלץ נפגעים

משה סעדה: הוא טיפל בחבר'ה משלומית?     

דובי מייזל: נכון

דובי מייזל:  הוא טיפל בחבר'ה משלומית אצלו בחדר הבית

משה סעדה: נהרגו שם שלושה או ארבעה

דובי מייזל: נכון, הוא טיפל בהם והיו עוד נפגעים

דובי מייזל:  סך הכל הוא טיפל בכ-25 נפגעים בחצר ביתו עם כל הציוד האישי שלו וציוד של הסניף

דובי מייזל:  בכל בית מתנדב יש ארונות ציוד, ציוד רזרבה ודברים, הוא פתח את הכל, הגיעו חיילים ומתנדבים נוספים שלנו פעלו שם יחד איתו במשך שעות וטיפלו בנפגעים עד שכולם פונו מתוך השטח

דובי מייזל:  בשעה 08:52 אנחנו מול הנציג שלנו במשרד הבריאות שהיה בדרך לממל"מ של מד"א

משה סעדה: בשלב הזה כבר שלחתם את כל הכוחות לדרום? אתם מבינים ברמה הארצית?     

דובי מייזל: כן

דובי מייזל:  הבנו שהאירוע משמעותי והתחלנו לגלגל כוח משמעותי, מאות מתנדבים

דובי מייזל:  כמובן זה לא פלנגות, שלחנו אותם לנ"צ שם הם מקבלים תדריך וחלוקה למשימות

דובי מייזל:  באזור צומת חלץ הוחלט על הקמת נקודה

משה סעדה: כמה אנשים הוצאתם לדרום?     

דובי מייזל: קודם כל, בדרום בכל הישובים יש לנו אנשים אורגניים שלנו

משה סעדה: וכמה אנשים הבאתם?     

דובי מייזל: מאות

משה סעדה: מאות מהמרכז וירושלים?     

דובי מייזל: מאות מאזור המרכז, ירושלים, עד בערך קו דרום השרון ומשם התחלנו לצמצם

דובי מייזל:  הבנו שזה הולך להיות אירוע מתמשך וכבר התחלנו לחשוב על היבט של אירוע שמתגלגל ליותר זמן, אז לא לשלוח אבו עלי את כולם

דובי מייזל:  גם הבנו שהאירוע מורכב בגלל שהדיווחים מהמתנדבים עצמם על ירי היו מכל מקום ופנים אל פנים עם מחבלים

דובי מייזל:  לא רצינו לשלוח את כולם שלא שיהרגו לנו מתנדבים, אלא בצורה מושכלת, אבל כן לייצר כוח משמעותי שיוכל לתת מענה

דובי מייזל:       בשלב מוקדם התחלנו לפנות נפגעים בשעה 08:00-08:30, אמבולנסים שלנו שהגיעו למקום חלפו על פני הדבוקות של מד"א

דובי מייזל:  דבוקות של מד"א עמדו באזור עורפי יותר צפונית לחלץ, בנקודה מרוחקת, חלפו על פניהם וראו אותם עומדים בצד, עשרות אמבולנסים בטורים שיצאו מירושלים ותל אביב וכל מקום אחר

משה סעדה: פשוט עמדו?     

דובי מייזל: עמדו

משה סעדה: חיכו שהצבא יעביר פצועים?     

דובי מייזל: חיכו שיוציאו אליהם

דובי מייזל:  זה חוסר ההבנה של המציאות שנפלה אצלנו בשלב מוקדם מאוד, שאין מי שיוציא את הפצועים

דובי מייזל:  הייתה חסימה משטרתית על הכביש בחלץ, הגענו לנקודת החסימה ויצרנו נקודת ריכוז נפגעים

דובי מייזל:  ראינו שדה גדול ליד, אקליפטוסים יפים, נקודה מצוינת לייצר נקודה שתהיה ריכוז מאמץ שלנו

משה סעדה: תראה לנו על המפה איפה זה חלץ

קריאה: על הכביש לשדרות

קריאה: ליד שדרות

דובי מייזל: חלץ כאן ושדרות כאן

דובי מייזל:  הכביש הזה נסגר כי היו מחבלים על הציר, אז כל מי שיפנה צפונה לכיוון אשקלון, ברזילאי, אשדוד, יעבור בהכרח בחלץ

דובי מייזל:  בחלץ נעצרו בנקודת המשטרה וצוותים עם אמבולנסים שהגיעו נכנסו פנימה והמשיכו דרומה לכיוון שדרות, כפר עזה, כל האזורים האלו

דובי מייזל:  הצוותים ומי שליבו אמיץ, ממוגן ומוכן – שיתקדם, ומי שלא – שיישאר בחלץ כי הגיעו עשרות נפגעים ברכבים פרטיים, זרמו מכל הישובים

דובי מייזל:  מי שלא זרם לכיוון באר שבע, זרם צפונה ועבר בחלץ, נפגעים רבים ברכבים פרטיים שפונו וחברו לכוחות שהיו שם בצפון

דובי מייזל:       בשעה 08:52 פנינו לקבל אישור לפנות ברכבים פרטיים – עד כמה שזה היה אבסורד – כי היו לנו עשרות מתנדבים בכל הגזרה עם נפגעים ללא יכולת פינוי ואמרנו שנתחיל לפנות ברכבים פרטיים

דובי מייזל:  רק כדי להבין איך זה נראה כשאתה מפנה ברכב פרטי

דובי מייזל:  האזעקה היא בתוך הסרטון, לא להיבהל

דובי מייזל:       (הקרנת סרטון)     

דובי מייזל: זה מאופקים על קרשים, סתם קרש, פלטה של שולחן

דובי מייזל:  הסרטון מתחנת המשטרה באופקים

דובי מייזל:  זה הבחור שפונה וניצל, מדהים

דובי מייזל:  ממשיכים בפעילות שם באזור של סעד, בשלב הזה הצוותים מטפלים כבר גם בנפגעים שמגיעים מנובה

דובי מייזל:  ב-09:10 בערך, 09:15 מגיע כוח צבאי ראשון לשער האחורי של סעד

דובי מייזל:  כיתת הכוננות פתחו את השער האחורי של סעד והתחילו לקלוט את כולם פנימה לתוך הקיבוץ ולטפל בהם שם, לקחו חצי מהכוח שלנו שנמצא ומטפל, העמיסו אותם על סוואנות ורכבים צבאיים שהגיעו ונכנסו לכפר עזה

דובי מייזל:  מי שלא מכיר גאוגרפית, כפר עזה נמצא בדיוק בשער האחורי של סעד

דובי מייזל:  נכנסים לסעד בשער האחורי, חוצים את הכביש ואתה בתוך כפר עזה

דובי מייזל:       בשלב הזה נכנסו צוותים לכפר עזה והתחילו לבצע טיפולים בתוך כפר עזה תוך כדי קרבות אש עם המחבלים

דובי מייזל:  מגיעים לתוך הבתים ומבצעים חוסמי עורקים, כל מיני סיפורים מטורפים

משה סעדה: כמה אנשים יש לכם מכפר עזה?     

דובי מייזל: בכפר עזה אין לנו מתנדבים אורגניים

דובי מייזל:  אין לנו בכפר עזה

משה סעדה: כמה אנשים שלכם הגיעו מסעד לכפר עזה?     

דובי מייזל: בשלב הראשון בבוקר נכנסו כארבעה כמענה ראשון יחד עם כוחות הצבא

דובי מייזל:  כוחות הצבא הבינו שהם לא מטפלים בפצועים

דובי מייזל:  כל כוח שיכול היה להילחם – נלחם, גם החובשים הקרביים בשלב הזה היו עסוקים בלחימה

דובי מייזל:  אם היה צורך להניח חוסם עורקים על לוחם שנפגע וזורקים אותו אחורה, אל מי? אלינו

דובי מייזל:  נראה שמה שקרה בהמשך היום זה שהפכנו להיות כוח הפינוי היחיד שנמצא בשטח

משה סעדה: מד"א לא נכנסו לכפר עזה ובארי?     

לינור אטיאס: מד"א דוממו מנועים

משה סעדה: צריך להבין את זה

משה סעדה:  זה אירוע

דובי מייזל: אני אגיד כך, יש למד"א פרמדיקים או חובשים שגרים בישובים האלו ופעלו בגבורה תחת אש והצילו חיים עד שנרצחו וזה קורע את הלב

דובי מייזל:  אבל אמבולנס של מד"א לא הגיע לאף מקום

לינור אטיאס: גם לא ממוגני הירי שיש להם בזירות

קריאה: היה את האמבולנס ששני גבאי הייתה בתוכו

קריאה: הוא היה מקומי

דובי מייזל: אמבולנס מקומי של הישוב

דובי מייזל:  נשרפו אמבולנסים בישובים, בתוך החניות שלהם, ירו בהם

צביקה פוגל: לשאלתך משה, אם תשמע את הסיפור מנקודת מבטם של מד"א, תשמע סיפור אחר

דובי מייזל: בוודאי

צביקה פוגל: אמבולנסים כמו מכוניות של כב"ה לא נכנסו לשטח, הטענה או התירוץ שלהם היה שזה רכב בולט שמושך אליו אש ולכן הם לא נכנסים עם הרכבים הגדולים

לינור אטיאס: האמבולנסים שלנו כתומים, נראה לי שהכתום בולט יותר מלבן

צביקה פוגל: הם נכנסו ברכבים קטנים או ברגל

דובי מייזל: לא

לינור אטיאס: האמבולנסים שלנו כתומים

צביקה פוגל: אתה אומר לא, אני אומר מה הם אומרים

צביקה פוגל:  לא עשיתי תחקיר לאף אחד

קריאה: יש עובדות

משה סעדה: מישהו היה צריך להידרש אליה כי מה עושים במצב חירום כזה? יקרה אירוע נוסף

לינור אטיאס: עושים אמבולנסים שקופים, לא לבנים כדי שלא יבלטו

משה סעדה: אתה בבעיה, בסוף הבולטות היא לא האירוע

לינור אטיאס: תגדירו את הצבע של הרכב, הרי - - - לא מחלצים? לא - - -     

משה סעדה: גם רכב קטן הם יודעים להוריד ב-RPG

צביקה פוגל: גם רכבים ואמבולנסים צבאיים לא נכנסו, נשים את הדברים על השולחן

צביקה פוגל:  מה שלא היה ממוגן לא נכנס

משה סעדה: אבל הממוגן - - - RPG

דובי מייזל: אני אסביר

קריאה: נשמע כאילו היה אירוע סטרילי ב-7 אוקטובר ולא היה שם אירוע סטרילי

צביקה פוגל: אתה מתווכח איתי כאילו אני מד"א

קריאה: אני לא מתווכח

צביקה פוגל: תירגעו

צביקה פוגל:  הגענו לשמוע אתכם ולא את מד"א

דובי מייזל: אני אסביר

דובי מייזל:  גם האמבולנסים שלנו לא נכנסו לתוך כפר עזה ולא נכנסו לתוך בארי

דובי מייזל:  בתוך כפר עזה ובתוך בארי התבצעה לחימה

דובי מייזל:  האמבולנסים שלנו הגיעו לשער הקיבוץ

משה סעדה: לשער הישוב, לפנות

דובי מייזל: דה פקטו הוועדה מוזמנת ואנו מציעים לוועדה את מאות שעות הצילומים של מצלמות האמבולנסים שלנו שתיעדו את כל היממה

דובי מייזל:  הכל נמסר ללהב 433 לצורך חקירה

דובי מייזל:  היחידות שעסקו באיתור הנעדרים מהאירוע השתמשו וסרקו את מאות השעות האלו ובעזרת הצילומים גם איתרו חלק מהנעדרים

דובי מייזל:  אותרו חלק מהנעדרים באמצעות הצילומים, רק להבין כמה כיסוי הצילום נתן

משה סעדה: איפה המצלמות נמצאות?     

דובי מייזל: יש על האמבולנסים מצלמה קדמית ומצלמה אחורית שמשדרות כל הזמן

דובי מייזל:  מקליט ומשדר הכל

דובי מייזל:  לא כל האמבולנסים שלנו עם מצלמות, אני חושב שסך הכל היו שם תשעה עם מצלמות וכל היתר ללא מצלמות

דובי מייזל:  אבל רק להבין, כשרואים צילומים משער כפר עזה של דבוקות של חמישה ושישה אמבולנסים וניידות טיפול נמרץ של איחוד הצלה בשער כפר עזה ובשער בארי במשך כל היממה, עד אל תוך יום ראשון 8 באוקטובר בצהריים, ולא רואים אף אחד אחר

דובי מייזל:  רואים כוחות צבא רבים וכוחות רבים שלנו

דובי מייזל:      אני לא במלחמה של היו או לא היו

דובי מייזל:  אני אומר מה היה דה פקטו מבחינתנו, מה ראינו

דובי מייזל:  מוזמנים לדבר עם הרבש"צ של סעד והסגן שלו ולשאול אותם כאנשי ביטחון, האם מד"א היו בשטח או לא? אפשר לספר סיפורים, בסוף התושבים במקום והרבש"צ, סמכות ביטחונית שאפשר לשאול ולא בגלל שהוא משוחד איחוד הצלה אלא כי הוא רבש"צ וזה תפקידו שם

דובי מייזל:       בשלב הזה אנחנו מכינים את צוותי המסוקים שלנו לכשירות

דובי מייזל:  מסוק אחד היה בכוננות בשדה תימן והם ברחו משדה תימן כי לא היה שם מיגון והם היו מטווחים, אז הם נערכו לחזור לשם כולל צוות נוסף שיעלה את המסוק השני

דובי מייזל:       נקודת חלץ הוגדרה כנקודה מרכזית גם ללוגיסטיקה, הורדנו לשם מהמרלו"ג משאיות עם טונות של ציוד רפואי – חוסמי עורקים, ציוד ALS מתקדם, מוניטורים, ציוד החייאה מתקדם שהוצאנו לא למען הצוותים שלנו

דובי מייזל:  הגיעו מאות כוחות צבא, כוחות רפואה צבאיים שחתרו למגע ואנחנו סיפקנו להם ציוד כי הם לא עברו בימ"חים

קריאה: רואים חיילים עם קסדות וקרמיים שלנו

דובי מייזל: קסדות וקרמיים שלנו

דובי מייזל:  הם הלכו ללחימה והלכו לטפל עם ציוד שנתנו להם וכל האירוע הזה התגלגל שם

דובי מייזל:  זו הנקודה בחלץ, ניתן לראות שהוקם שם אתר טיפול ומיון ראשוני עם שדה ליד עם מנחת

דובי מייזל:  הכשרנו את המנחת לא רק עבור המסוקים שלנו אלא בעיקר למסוקי 669

דובי מייזל:  חברנו לכוחות 669, הוחלט על הנקודה שם והתחילו לנחות שם מסוקים של הצבא כנקודה אחת

דובי מייזל:  נקודה נוספת הייתה במנחת ליד סעד ששם היה ריכוז כוחות נפגעים שיצאו מכפר עזה ובארי החוצה אל מנחת סעד

דובי מייזל:  בשתיהן אתר טיפול ומיון ראשוני שלנו, גם בצומת שובה

דובי מייזל:       בשלב הזה מתנדבים שלנו מסוגרים בתוך תחנת המשטרה של שדרות, מטפלים בשוטרים רבים שנפגעו ומתחילים לפנות ברכבים פרטיים מתוך תחנת משטרת שדרות

דובי מייזל:  שוב, מפנים שוטרים פצועים קשה לבית החולים ברכבים פרטיים שלנו, של המתנדבים, וכמובן אמבולנסים שלנו שהתחילו כבר להגיע ולפנות משם

דובי מייזל:       שוב ניסיונות חבירה עם מפקדי מד"א, ללא הצלחה בעיקר כי בזירות המרכזיות הם לא היו ולכן לא היה למי לחבור

דובי מייזל:  חברנו לכוחות פיקוד של המשטרה ושל צבא, כל מקום בנקודה שלו

דובי מייזל:  בכניסה לכפר עזה, ב-14:00, נציג שלנו, מפקד שלנו יושב סטטי בשער כפר עזה ולאחר זמן קצר גם בשער בארי, כשדכן אל כוחות הצבא

דובי מייזל:  הצבא נכנסים ללחימה בפנים, מתחילים להוציא פצועים אזרחים וחיילים שהגיעו להילחם ונפגעים, מוצאים אל השער ודבוקות של אמבולנסים שלנו ביצעו פינויים מתוך כפר עזה, בין אם זה למנחת סעד, לחלץ או בתי החולים, שאטלים לפי חומרת הפגיעה וכמויות של נפגעים

דובי מייזל:      גם בכפר עזה וגם בבארי נמשכו הפינויים אל תוך יום ראשון 8 באוקטובר, זה נמשך במהלך כל שעות הלילה

דובי מייזל:  נוצרה עבודה חלקה מאוד מול יחידות 669, יחידות הקומנדו והיחידות המיוחדות שפעלו בתוך האזורים

דובי מייזל:  מבחינתנו המסוקים שלנו התחילו פינויים בצהריים מחלץ, שני המסוקים העמיסו ארבעה נפגעים קשים

משה סעדה: המסוק שלכם כולל רופא?     

דובי מייזל: לא, שני פרמדיקים

חוה אתי עטייה: כמה מסוקים יש לכם?     

דובי מייזל: יש לנו שלושה מסוקים, שניים פעלו באותו היום

דובי מייזל:  חשוב לציין שעל פי הנהלים אסור לנו להזניק את עצמנו, על פי הנחיות משרד הבריאות רק מד"א יכול להזניק

דובי מייזל:  בעודכם יושבים כאן, בג"צ דן כרגע בעתירה שלנו נגד המדינה בנושא

דובי מייזל:  כי אם ביום כמו 7 באוקטובר – שהוא שיא השיאים של אירוע הקיצון הכי גדול שקיים, היום הכי קשה מבחינת מדינת ישראל בהיסטוריה – ומד"א לא מצא לנכון להזניק כוח עצום שיכול לסייע בפינוי, וזה לא משנה ששירות הפינוי מוסק שלנו קיים ממרס השנה, תשעה חודשים עובד שירות מוסק ומד"א לא מצא לנכון להזניק אותו אפילו פעם אחת

דובי מייזל:        אני קיבלתי החלטה עצמאית להפעיל ועד השלב הזה בשעה 16:00 כשהתחלנו את הפינויים המוסקים לא קיבלנו אף טלפון מאף גורם פוקד מה לעשות ובשעה 17:39 קיבלתי טלפון ממשרד הבריאות

דובי מייזל:  באמצע המלחמה משרד הבריאות מצאו זמן - - מה לעשות איתנו כל היום לא היה להם מה להגיד, אבל בשעה 17:39, פחות משעה לאחר שהמסוקים שלנו פינו ארבעה נפגעים קשה מפגיעות ירי בראש, הם מצאו זמן להתקשר בשיחת ועידה חמורה של צעקות באיזה אישור הפעלנו את המסוקים

דובי מייזל:  זה אירוע מבזה

דובי מייזל:       מהשלב הזה לא עניתי להם, התכתבנו איתם ורק קיבלנו יעדי פינוי כי לא רצינו ליצור אי סדר, אז כמובן כל התיאום מול בתי החולים

דובי מייזל:  הקמנו אתר טיפול בצומת שובה באמצעות התאר"נ שפורק שם ציודים וחובר לכוחות הצבא

דובי מייזל:  כשאנחנו מדברים על קבלת פיקוד, אז יש כוחות צבא, יש מפקד רפואה צבאית שם והצוותים שלנו, לינור אטיאס שכאן הייתה שם בשטח יחד עם רופא בכיר שלנו ועשרות מתנדבים שפרסו את הציוד בשטח וקיבלו הנחיות כפי שנראה בסרטון תכף

משה סעדה: לינור, איפה היית? באיזה מקום?     

דובי מייזל: בצומת שובה

לינור אטיאס: שם, בצומת שובה ובשער - - - של בארי

דובי מייזל: מה שמעניין לראות זה שוב בנושא הפיקוד, הגיע לשם איזשהו מפקד מד"א עם פלאפלים בג'יפ צהוב ולינור ניסתה לחבור אליו

דובי מייזל:  לינור, תתארי מה היה שם כשקרה המפגש

לינור אטיאס: קודם כל, לפני כן ב-16:39 קיבלנו בקשה להגיע

משה סעדה: מה תפקידך בכוח?     

לינור אטיאס: תפקידי באיחוד הצלה, קודם כל להציל חיים

לינור אטיאס:  אני מנהלת את אגף התקשורת, אבל בסמכות המקצועית שלי מנהלת מצבי חירום, שירות המילואים שלי הוא ברח"ל – רשות חירום לאומית

לינור אטיאס:  חילקנו את הגזרות למפקדי כוחות שטח

לינור אטיאס:  היו מפקדי כוחות שטח על כפר עזה, בערים השונות כל אחד בפיקוד שלו, ואני הייתי על הזירה של בארי

משה סעדה: את דרומית במקור?     

לינור אטיאס: לא, אני ירושלמית

לינור אטיאס:  יצאתי עם התאר"נ שזה רכב לוגיסטי ענק שמכיל את כל הציוד לפתיחת בית חולים שדה

לינור אטיאס:  ב-16:39 קיבלנו בקשה ממפקד 669 להגיע לצומת שובה לסייע בציוד רפואי ובכוח רפואי

לינור אטיאס:  כשאני הגעתי לשם מצאתי סוללה מדהימה ומפוארת של פרמדיקים ופרמדיקיות צבאיים, כוח צבאי ללא ציוד

לינור אטיאס:  הבסיסים עדיין היו נצורים תחת לחימה, לא היה ציוד

לינור אטיאס:  כן היו אמבולנסים של חיל הרפואה, מעטים מאוד בשלב הזה, אבל כוח רב עם ידע מקצועי ללא ציוד

לינור אטיאס:       לכן הבאנו את התאר"נ לשם כשאנחנו פורקים ותוך כדי אני מבקשת מהמפקד הרפואי, קצין הרפואה שהוא המפקד בשטח שייתן לנו הנחיה איך הוא רוצה לבנות את המיון הראשוני, באיזו צורה לסדר את המיון הראשוני שנבצע אותו

לינור אטיאס:      (הקרנת סרטון)     

משה סעדה: הרופא הוא רופא מתנדב שלכם?     

דובי מייזל: כן, רופא מתנדב שלנו

לינור אטיאס: כן

לינור אטיאס:  ד"ר גנסלר, רופא מרדים בהכשרתו

לינור אטיאס:  זה היה אקוטי לסיטואציות שהתקבלו משם, אנשים רבים שהיו צריכים נידל והרדמה

לינור אטיאס:  מה שקורה שם זה שמגיע מפקח כלשהו עם פלאפלים ברכב ג'יפ צהוב של מד"א והקצין הרפואי פונה אליו ואומר לו "אחי, אני חייב לפה כמה שיותר אמבולנסים", והוא עונה לו "לא יגיעו אמבולנסים", והוא אומר "לפחות ציוד, תביא לי עוד ציוד", הוא עונה לו "מצטער, גם ציוד אני לא יכול להביא לך", ואז אני ניגשתי אליו ואומרת לו "תקשיב, בוא נחבור

לינור אטיאס:  אני עכשיו בבארי, בשער הצהוב, תגיד לי לאן אני מעבירה אליך

לינור אטיאס:  ויסות שניוני, אני אוציא לך מהאזור החם לאזור קר יותר, תגיד לי איפה אתם ממוקמים", "אל תדברי איתי", נכנס לרכב ונסע

לינור אטיאס:  היינו בשוק, אבל המשכנו לפעול ולהציל חיים

לינור אטיאס:  לא עניין אותנו באותה נקודת זמן להבין את הסיטואציה ומה עובר עליהם

לינור אטיאס:  זה הסיפור של שובה

דובי מייזל: מהנקודה הזו המשיכו לטפל אל תוך שעות הלילה, כמובן ערכות תאורה שהוצאנו למקום על מנת לאפשר עבודה בשטח

דובי מייזל:  נכנסנו לרצף שפועל אל תוך הלילה, שככל שירדה הלחימה באזורים שטוהרו בשדרות, נתיבות ואופקים והדברים התרכזו בעיקר באזורים של כפר עזה ובארי ששם היה ריכוז המאמץ

דובי מייזל:       הנקודה שאתה ביקרת בה שהקמנו בשדה יואב, הוקמה למחרת כשעשינו הערכת מצב במוצאי שבת בהבנה שאירוע הלחימה הולך להימשך, אז הקמנו נקודה דרומית של ריכוז מאמץ לוגיסטי, ציוד רפואי, חפ"ק דרומי שיודע לרכז את כל המענה בדרום

דובי מייזל:  הבנו גם שרוב המתנדבים שלנו שגרים בדרום הולכים להתפנות משם, אבל על מנת שהמקום לא יופקר התחלנו להפעיל מערכת שלדית של הפעלה של כ-15-20 אמבולנסים שפעלו במשמרות על ידי מתנדבים שהגיעו משאר הארץ

דובי מייזל:  הגיעו מתנדבים מאזור המרכז למשמרות של 07:00 עד 19:00, 19:00 עד 07:00 ואיישו את כל ערי הדרום, כל האזור על מנת לתת מענה לאורך כל זמן הלחימה

דובי מייזל:       בסך הכל זה אירוע עצום, היכולת לסייע לוגיסטית בציוד לצבא, גם לתת מענה בשטח למתנדבים

דובי מייזל:  במאמר מוסגר, רכבי הלוגיסטיקה שלנו, המשאיות שהורידו את הציוד לחלץ, כמו שכולכם מכירים את הסרטונים של ההרוגים לאורך כל הצירים, התחלנו לקבל דיווחים מהמתנדבים שלנו על גופות שנדרסות על ידי טנקים

דובי מייזל:  קיבלנו החלטה מידית והנחיתי את הלוגיסטיקה לקחת את המשאיות, לנסוע לצירים שהולכים להיות עם פעילות מרובה של טנקים, כוחות רפואה וכל כוח אחר, ולהעמיס את הגופות

דובי מייזל:  העמסנו על המשאיות שלנו בצהרי היום, מ-13:00

משה סעדה: לאן פיניתם אותם?     

קריאה: לאן? לשורה

משה סעדה: עוד לא היה שורה

דובי מייזל: לא, איזה שורה? אף אחד עוד לא הכיר שורה עדיין

דובי מייזל:  ב-13:00 בשבת אף אחד לא הכיר שורה

דובי מייזל:  התחלנו להעמיס גופות מהצירים הראשיים במפלסים, ב-232 שער הנגב ובחלקים מהצירים הראשיים בשדרות, העמסנו את הגופות לתוך המשאיות ופנינו למשרד הבריאות לשאול אותם "איפה לשים? יש לי שתי משאיות עם גופות", "סעו לאבו כביר"

משה סעדה: מכון הרפואה

דובי מייזל: אבו כביר, הבנו

דובי מייזל:  העמסנו גופות, חלק הלכו לאבו כביר והיתר פרקנו בחלץ

דובי מייזל:  הורדנו אותם בשדה בחלץ ליד העץ רק בשביל להוריד אותם מהצירים

משה סעדה: נורא

דובי מייזל: נורא, אבל זו הייתה החלטה כי לא הייתה ברירה, זה היה חשוב מאוד

לינור אטיאס: גם בבארי עשינו אזור של איקסים עד יום ראשון

משה סעדה: עד יום ראשון לא פיניתם את הגופות מבארי?     

לינור אטיאס: לא היה איך לפנות בבארי

דובי מייזל: לא, לא הייתה אפשרות

לינור אטיאס:  רק ביום ראשון התחלנו

משה סעדה: זה הרבה זמן

לינור אטיאס: היה לנו עץ לאיקסים בצד ימין מהשער הצהוב

דובי מייזל: המוקד כאן אויש כמובן באופן מלא, מאות אחוזים של פניות וטלפונים, כל הדברים האלו

דובי מייזל:  לוגיסטיקה, המרלו"ג שלנו נפתח בשבת מעבר להוצאת ציוד, כל החבר'ה ואני אומר זאת בצורה הכי בוטה, כל הדוסים שלנו מבית שמש שעובדים במרלו"ג בשבת עבדו שם והתחילו להכין ערכות, לבנות ערכות על ערכות על ערכות של תיקי חובש ופרמדיק, להכין את הדברים כדי שאפשר יהיה לדחוף אותם דרומה או צפונה

דובי מייזל:       במקביל לדרום, אחת המשאיות שלנו יצאה עמוסה בציוד וערכות מיגון לצפון כי הבנו מיד שהאירוע הצפוני יכול להיפתח גם כן ובמקביל כבר בוצע ניפוק של ערכות מיגון נוספות למתנדבים באזור של הקו הצפוני וכמובן ציוד רפואי נוסף, וכל האירוע הזה התנהל במהלך כל התקופה

דובי מייזל:  דיברנו על הפינויים המוטסים

דובי מייזל:  סך הכל פינינו תשעה נפגעים בהטסה ביום הזה, שזה אגב שיא פינוי פצועים במסוק אזרחי במדינת ישראל באותו היום

דובי מייזל:      יחידת חוסן, חלק מהטכנולוגיה שלנו כאן מאפשרת שידור מהשטח ישירות למוקד וראינו את הזוועות שהולכות בין אם זה היה באזור הפסטיבל, בציר - - -      

משה סעדה: אתה יכול לראות את הצילומים של האמבולנסים?     

דובי מייזל: אני רואה הכל, את האמבולנסים

דובי מייזל:  אני רואה גם מצלמות שמשדרות מהטלפונים של המתנדבים שלנו

דובי מייזל:  ראיתי גופות בוערות, גופות מרוטשות, הבנתי שיש לנו אירוע של חוסן שהולך להיות משמעותי מבחינת המתנדבים

דובי מייזל:  הקפצנו את יחידת החוסן שלנו, מעל 120 אנשי חוסן רפואת נפש, אנשי מקצוע עם התמחות בטראומה הוקפצו כבר בשבת כשהבנו שיהיה צורך מיד אחרי

דובי מייזל:  יחידת החוסן שלנו נתנה מענה ב-7, 8, 9 ובשבוע ושבועיים שאחרי לא רק למתנדבי איחוד הצלה, גם לכוחות משטרה רבים, כב"ה, מד"א, צה"ל, הכל בדיסקרטיות

דובי מייזל:       פתחנו קו ייעודי גם למילואימניקים רבים שגויסו והקו פעל ונתן מענה מדהים בדיסקרטיות מדהימה

דובי מייזל:  היו במהלך התקופה מעל 2,000 סשנים פרטניים של חוסן עם הצוותים, בשיתוף פעולה מלא עם כולם

דובי מייזל:  ברמת המספרים הכללית מתחילת האירוע מדובר על טיפול עצום בכמויות של נפגעים, פינויים שלנו, בסופו של דבר היו בסך הכל 1,200 נפגעים שפונו במהלך כל השבוע

דובי מייזל:  במהלך השבת עצמה פונו מעל 400 על ידי צוותים של איחוד הצלה לבד

דובי מייזל:  סרטון נוסף שאסביר מה רואים בו, את הנקודות שנמצאות ליד - -      

משה סעדה: איפה הנקודה הזו?     

דובי מייזל: איזו מהן?     

קריאה: בכל הדרום

דובי מייזל: נראה את הדבוקות באזור של כפר עזה, בשער של בארי

דובי מייזל:        (הקרנת סרטון)     

דובי מייזל: פורקים כאן את כל הערכות והציודים

קריאה: זה התאר"נ שלא קיבלנו עליו אישור ממשרד הבריאות

דובי מייזל: זה השער של בארי, כפר עזה

דובי מייזל:  מוציאים את הנפגעים על ההאמרים, הרכבים הפרטיים

לינור אטיאס: זה כשהם לוקחים אותנו

דובי מייזל: לוקחים את הצוותים שלנו פנימה

דובי מייזל:  אפשר לראות את ההוצאה של הילדים משם

משה סעדה: עזרתם בפינוי התושבים?     

דובי מייזל: בוודאי

דובי מייזל:  לא מתוך היישוב אלא משער הישוב, כן

דובי מייזל:  חד משמעית

דובי מייזל:  נתחיל לסכם

דובי מייזל:  ציינתי שב-2017 קיבלנו את ההכרה כגוף הצלה, עד מרס 2019 לא קרה כלום עם הדבר הזה והשר לביטחון פנים דאז כינס ישיבה עם הסמפכ"ל והוריד הנחיות אופרטיביות שלאור ההכרזה על הארגון חייבים לתאם – תרגילים, אימונים, הכשרות, היערכות לפעילות ועוד באחריות משטרת ישראל, בצורה ברורה מאוד

אריאל קלנר: מה האחריות של משטרת ישראל? תחדד עוד פעם

לינור אטיאס: שילוב

דובי מייזל: לאור ההכרזה על הארגון כגוף הצלה חשוב לפעול לטייב את שילוב הארגון במארג גופי הצלה, אוכל להביא לך מסמכים מסודרים

אריאל קלנר: גופי הצלה

דובי מייזל: פועלים באירוע חירום כולל שילובו בתרגילים

אריאל קלנר: מד"א הוא לא תחת ביטחון פנים

משה סעדה: לא תחת המשטרה

דובי מייזל: הוא לא

אריאל קלנר: איחוד והצלה כן?     

דובי מייזל: הכשרות והיערכויות באחריות משטרת ישראל

דובי מייזל:  סוגיית ההסדרה בין גופי הרפואה חונה לפתחו של משרד הבריאות, אבל מאמץ הצלת החיים וכל הדברים האלו, עוד ב-2019 "יש להוציא מסמך למשרד הבריאות על התנהלות מד"א המתאר את המצב הקיים, היערכות לאירועים, שילוב בתרגילים, נטישת מד"א של פורומים בהשתתפות איחוד הצלה"

דובי מייזל:  הפערים, ההשלכות האפשריות - - -     

משה סעדה: מד"א הם גוף עצמאי, הם לא ת"פ משרד הבריאות

אריאל קלנר: ת"פ משרד הבריאות

דובי מייזל: הם לא ת"פ משרד הבריאות, אתה טועה

משה סעדה: הם לא ת"פ, ממש לא

דובי מייזל: מד"א הוא גוף דו מהותי

לינור אטיאס: משרד הבריאות הוא ת"פ מד"א

דובי מייזל: הוא עמותה עות'מאנית שפועלת בצורה סטטוטורית, אבל מתוקף חוק מד"א

דובי מייזל:  הם גוף והם שייכים לצלב האדום

דובי מייזל:  זאת אומרת, שבגדול הם עושים מה שבא להם

דובי מייזל:  באופן פורמאלי – משרד הבריאות הוא הרגולטור שלהם, אבל באופן מעשי – הם לא חייבים לשים על משרד הבריאות

משה סעדה: לא, הדרך היחידה של משרד הבריאות היא שהם יכולים לשלול לו

אריאל קלנר: דרך מי הם מקבלים תקציב?     

דובי מייזל: הם מקבלים תקציבים באפיקים רבים, קודם כל גביית שירותים על כל מה שהם עושים

דובי מייזל:  מעבר לזה הם מקבלים תקציבים על היערכות לשעת חירום, הם לא בבסיס התקציב עד כמה שאני מכיר

דובי מייזל:  הם לא בבסיס התקציב, אבל הם מקבלים תקציבים להיערכות לשעת חירום, מרשויות מקומיות, הם מקבלים מאות מיליונים בשנה

משה סעדה: תוספות

דובי מייזל: כן, אבל במאות מיליונים

דובי מייזל:  זה בצורה קצת אחרת ולא בסעיף מד"א בתקציב המדינה, זה הכל

דובי מייזל:  גם כן מכתבים שיצאו למת"חים ולמיניהם במהלך השנים

דובי מייזל:  שיתוף הפעולה שלנו עם המשטרה לא מסתכם רק בדברים האלו

דובי מייזל:  בשוטף, בשגרה אנו נותנים מענה למשטרת ישראל בסיוע באיתור נעדרים

דובי מייזל:  אנו לא גוף שעוסק באיתור נעדרים, אבל אנחנו גוף היררכי פיקודי מבצעי שיודע לתת מענה לאותו מת"ח ובשנת 2023, 43 מת"חים פנו אלינו לסיוע באיתור נעדרים, הפעלת של מאות מתנדבים, רחפנים עם ציוד תרמי לאיתור הנעדרים, רכבים, ג'יפים, טרקטורונים, כל מה שתרצו

דובי מייזל:       כשהמשטרה רוצה היא יודעת להפעיל את איחוד הצלה בפיקוד ושליטה, ואיחוד הצלה יודע להיות פקוד טוב מאוד

דובי מייזל:  הטענה שמד"א הוא גוף פוקד בפו"ש היא טענה מתחמקת מאחריות שהיא של המשרד לביטחון לאומי ומשטרת ישראל לשלב

דובי מייזל:  כשאני אומר לשלב הכוונה להשתלבות של המתנדבים בכיתות הכוננות ברחבי הארץ, היערכויות לתרחישי מזג אוויר קיצון

דובי מייזל:  2013 אירוע השלג היה משמעותי מאוד ואיחוד הצלה שיחק תפקיד קריטי מאוד באירוע השלג

דובי מייזל:       אפשר להגיד שמד"א הוא הגורם הפוקד, אבל אם משטרת ישראל תעשה את תפקידה ותזמן את גורמי איחוד הצלה לכל מש"מ, היערכות, שולחן עגול, כל הדברים האלו ובשולחן העגול תפקוד על אותו מפקד מד"א שמאיים עליה "אם איחוד הצלה כאן, אנחנו הולכים" ותגיד לו "אתה תשב כאן כי אתה מחויב בחוק לשבת כאן ואתה תיתן את ההוראות לאיחוד הצלה"

משה סעדה: מכוח איזה חוק הוא מחויב לשבת? מד"א לא רוצים לשבת, למה הוא לא חייב? זה לא חוק

דובי מייזל: לא יודע, אתה תגיד לי

משה סעדה: זה מוסר ערכי

משה סעדה:  הוא יכול להגיד "אני לא רוצה לשבת, לא בא לי"

דובי מייזל: אז יש בעיה אחרת במדינה

משה סעדה: יש כאן בעיה

דובי מייזל: אם הגוף מתהדר בארגון ההצלה הלאומי ובחוק, אגב הגדרת החוק של מד"א היא היערכות לשעת חירום

דובי מייזל:  זו ההגדרה

משה סעדה: צריך לקרוא את החוק

דובי מייזל: אני לא משפטן גדול, אבל אי אפשר לאחוז את החבל משני קצותיו

משה סעדה: אני מבין

דובי מייזל: המשטרה יודעת להפעיל פו"ש ואנחנו מוכנים להיות פקודים טובים

דובי מייזל:  זה בגדול סיכום העניינים

דובי מייזל:  בנימה אישית, סטירת הלחי המצלצלת הכי מדהימה, שאחרי כל אירועי 7 באוקטובר, בתאריך 28 בנובמבר קיבלנו מכתב מקצין אג"ם דרום ממשטרת ישראל, מכתב מעניין שהגיע לאחר ביקור של מפקד המחוז וכל הספ"כ שלו אצלנו, שהוא עצמו היה בשטח יחד עם המתנדבים שלנו לבד וראה אותם עובדים לבד, ומוציא תחת ידו מכתב כה מבזה שאומר "אל תשכחו כחלק מהפקת הלקחים מאירועי חרבות ברזל, שהמטרה היא להיצמד לפו"ש אחיד ומוסדר ברמה הארצית

דובי מייזל:  אבקש להזכיר ולרענן את סוגיית יחסי הגומלין ותחומי האחריות במשטרת ישראל, מד"א ואיחוד הצלה על פי חוזר מנכ"ל משרד הבריאות, מד"א הוא הגוף הפוקד"

דובי מייזל:       זה מה שיש למשטרת ישראל לאחר האירוע הזה שאנחנו, אם לא איחוד הצלה לא היה 1,200 או 1,300 הרוגים אלא 1,700 הרוגים, אם זה מה שיש למשטרת ישראל להוציא ולהזכיר לנו שמד"א הוא גוף פוקד, אני חושב שזה מבייש ברמה האישית ועצוב

דובי מייזל:  המכתב לא יצא סתם

משה סעדה: מד"א באו אליו

דובי מייזל: הוא יצא לאחר הכתבה שהייתה בעובדה

דובי מייזל:  מי שלא ראה, הייתה כתבה

משה סעדה: על שני הפרמדיקים

דובי מייזל: אבי ואבי, נכון

דובי מייזל:  לאחר הכתבה פתאום התחלנו לקבל ים של מכתבים מהמשטרה ומכולם שמזכירים לנו שמד"א הוא המפקד

דובי מייזל:  אין לי בעיה, מד"א הוא המפקד, אבל המפקד לא בשטח

לינור אטיאס: דובי, דילגת על המכתב שאתה הוצאת למד"א מיד לאחר מכן

דובי מייזל: ב-10 בחודש הוצאנו מכתב למד"א, למנכ"ל מד"א שאומר "עכשיו מלחמה, שמים את כל הפוליטיקה בצד

דובי מייזל:  יש לי 7,000 מתנדבים, עשרות אמבולנסים, הכל אני מעמיד לרשותך

דובי מייזל:  תהיה המפקד שלי

דובי מייזל:  מה שאתה רוצה, תרצה שאני אפנה זבל? אני אפנה זבל"

משה סעדה: מה הם מגיבים לזה?     

דובי מייזל: הם לא מגיבים, לא עונים

דובי מייזל:  כמו שמשרד הבריאות לא עונה וכמו שאף אחד לא עונה

דובי מייזל:  ואני שואל, גבירותיי ורבותיי, שאלה אחת פשוטה, האירוע לא נגמר, 7 באוקטובר הוא אירוע שרק התחיל

דובי מייזל:  אנחנו עומדים בפני חזית הצפון, איפה מדינת ישראל? נפתחת שבוע הבא חזית בצפון, מה קורה אז? שוב נעשה מה שבא לנו ושוב נקבל מכתבים שמד"א הוא המפקד

דובי מייזל:  צריך להתעורר, פשוט מאוד

דובי מייזל:  הארגון הוא ארגון קריטי ואנחנו אומרים את זה כל השנה, אבל אחרי 7 באוקטובר הבנו יפה מאוד ואני חושב שכל המדינה הבינה כמה הגוף הזה הוא קריטי

דובי מייזל:      הגוף זה לא דובי, לא דויד, לא גלעד ולא לינור

דובי מייזל:  זה 7,000 אזרחים במדינת ישראל, אנשי מקצוע שיודעים לפעול בתוך מערכת היררכית פיקודית ולפעול, לחדור למגע ולהציל חיים

דובי מייזל:  זה הכל, זה הסיכום בסופו של דבר

דובי מייזל:  נעבור לשאלות שלכם

משה סעדה: קודם כל, מדהים

אריאל קלנר: ישר כוח על כל מה שאתם עושים

משה סעדה: רואים את זה במקומות רבים והבעיה בסוף היא בעיקר האגו, אין כאן מהות

משה סעדה:  אנחנו באים הרי כמתבונן מהצד וברור שיש הכרח שיהיה שיתוף פעולה, זו מכפלת כוח

משה סעדה:  חוסר הרצון הזה נובע מקרבות אגו שאנחנו מכירים

דובי מייזל: אבל זה לא תירוץ

משה סעדה: לא

משה סעדה:  קודם כל, צריך לזהות את הבעיה כי לפעמים יש בעיה אמיתית

משה סעדה:  אין כאן בעיה אמיתית, יש בעיית אגו

משה סעדה:  אחרי שברור שזו בעיה של אגו, איפה הבעיה? שצריך לבוא מישהו מלמעלה ולהוריד את האנשים מהאגו ולהסביר להם מה אנחנו עושים ומה התפקיד שלהם

דובי מייזל: נכון

דובי מייזל:  צריך להסביר לאנשים מה התפקיד שלהם

קריאה: מי זה המישהו מלמעלה? זו השאלה שלנו

משה סעדה: כאן הבעיה

משה סעדה:  בכל גוף יש את האיש מעליו, בתוך הפרקליטות יש קרבות אגו ומשם אני מגיע, יש פרקליט מדינה, יש היררכיה

משה סעדה:  מה הבעיה כאן? שמד"א הוא עמותה, אז הוא עצמאי

משה סעדה:  ברגע שהוא עמותה הוא יכול לעשות מה שהוא רוצה, הוא לא כפוף

דובי מייזל: אבל המדינה מתייחסת אליו במעמד

אריאל קלנר: הוא מתוקצב ויש לו - -      

משה סעדה: אבל זה לא - - -      

אריאל קלנר: 101 אתה מגיע למד"א

משה סעדה: מצד שני, הוא הארגון הלאומי

משה סעדה:  הדרך לאיום היא לשלול לו את זה

משה סעדה:  כמו שהיינו עכשיו במכללות, אותו הדבר

דובי מייזל: עיני לא צרה

דובי מייזל:  אני חושב שבמדינת ישראל מד"א הוא ארגון חיוני ומדהים וחשוב למדינת ישראל

דובי מייזל:  אין לי שום שנאה, שני הילדים שלי בישיבה התיכונית מתנדבי נוער במד"א, הולכים ועושים משמרות מד"א

דובי מייזל:  זה לא שם גנאי, יש לי 20 שנות מד"א על הגב, זו גאווה גדולה מאוד

דובי מייזל:  זה ארגון מדהים שחוגג עכשיו 93 שנים והוא חיוני למדינת ישראל, אבל הגיע הזמן שהמדינה תתעורר ותבין שיש גוף נוסף שחשוב למדינת ישראל

משה סעדה: אני מניח שכבר חשבת על זה, שצריך להעביר את מד"א - - -     

דובי מייזל: צריך להעביר את איחוד הצלה תחת הבט"פ

משה סעדה: אני מניח שהסיפור שלהם הוא אחר

משה סעדה:  אבל צריך להגיד להם, אפילו ברמת השיח, בואו נשלב כוחות כולם ביחד כי הצפון הוא לפתחינו

אריאל קלנר: צריך לעשות דיון היערכות על הצפון - - - ואז אתה מכניס את כולם

דובי מייזל: יש לי הצעה טובה בשבילך איך לעשות את זה

דובי מייזל:  להעביר את איחוד הצלה שיהיה בתחת הבט"פ, שאיחוד הצלה יהיה תחת המשרד לביטחון לאומי והגדרת תחומי הפעילות

דובי מייזל:  מענה האמבולנסים זה המענה של הקהילה, ובא לציון גואל

דובי מייזל:  אפשר לשלב הכל, פשוט להבין, המשרד לביטחון לאומי מסתכל הרי על כל נושא כיתות הכוננות, המשמר הלאומי, כל הדברים האלו

דובי מייזל:  זה קלאסי להיכנס כחוליה בתוך המשמר הלאומי

משה סעדה: לרשות החירום הלאומי אין דעה?     

דובי מייזל: אין כלום

אריאל קלנר: הם לא רלוונטיים כאן - - - הם גורם מנחה

דובי מייזל: רשות החירום הלאומי ניסו לאורך כל השנה הזו

משה סעדה: הם לא מנחים?     

אריאל קלנר: הוא גורם מנחה, הוא לא גורם אופרטיבי

דובי מייזל: הם ניסו לאורך כל השנה הזו לקיים שיח, רשות חירום לאומית, סגן ראש רח"ל, יוסי שפירא ביצע פגישות ושיחות, מנסה

דובי מייזל:  אין עם מי לדבר

משה סעדה: ניסה מרצון טוב

דובי מייזל: המשרד לביטחון לאומי כחלק מתפיסת המשמר הלאומי, כחלק מתפיסת כיתות הכוננות יכול להבין שיש כאן ערך משמעותי שחוצה מעבר רק לרפואה

דובי מייזל:  כשאנחנו עוזרים למשטרת ישראל באיתור נעדרים על בסיס יומיומי כי אין למשטרת ישראל את כוח האדם לבצע זאת, אז למה לא? יודעים להפעיל אותנו בפו"ש

דובי מייזל:  זה המהלך שצריך להיות

משה סעדה: צריך לחשוב לעומק איזה מענים

משה סעדה:  אני מסכים שיש בעיה, זו בעיה גדולה

משה סעדה:  אבל צריך לחשוב לעומק מה הפתרון

משה סעדה:  אני לא בטוח שלשים אתכם ת"פ כי אז יהיו לנו עוד יותר קרבות אגו

דויד קריספיל: דויד, הסגן של דובי

דויד קריספיל:  אני רוצה להוסיף משפט

דויד קריספיל:  הייתי מעורב בכל תהליך ההסדרה כגוף הצלה החל מ-2017

דויד קריספיל:  מיד לאחר הכותרת של הכרה כגוף הצלה, נדרשנו לשבת עם מחלקת החירום, אמ"צ והמשטרה, מחלקת החירום דאז רפי כהן לתהליך הסדרה, איך לוקחים את הדבר הזה, לוקחים גוף שנקרא גוף הצלה ושמים אותו בתוך המטרייה הזו של אסון אזרחי

דויד קריספיל:  האמירה דאז הייתה, איחוד הצלה כפו"ש תחת מד"א

דויד קריספיל:      ניסינו, ביקשתי בואו נוסיף לזה איזושהי אחיזה בשטח, תביאו את אנשי מד"א

דויד קריספיל:  הייתי אז ראש אגף מבצעים באיחוד הצלה, אני רוצה לשבת יחד עם אגף מבצעים של מד"א ולקבוע את התו"ל

דויד קריספיל:  יש עכשיו אר"נ, מד"א מודיע לי? אני מודיע לו? אמבולנס שלי מגיע מימין והוא מגיע משמאל? מי המפקד? איפה חוברים? סירבו לשבת איתנו ויש את זה ממוסמך ובטלפונים, ואמרו "לא, כשיש אירוע תבואו ומד"א יפקד"

דויד קריספיל:  זה אחד

דויד קריספיל:      לא היינו בכל התרגילים, ואני אומר ככה, משרד הבריאות בסופו של דבר הוא איזשהו רגולטור, אבל הוא לא גוף אופרטיבי

דובי מייזל: בתחום המקצועי

דויד קריספיל: באר"נ לא נראה מפקד של משרד הבריאות בשטח שיגיד מד"א אתם פה ואיחוד הצלה אתם פה, זה לא קורה

דויד קריספיל:  יש מד"א ואיחוד הצלה או בדרך כלל יש איחוד הצלה ככונן ראשון בשטח, אחר כך אמבולנס ושוטר ביחד

דויד קריספיל:  זה המשולש שנמצא בשטח

דויד קריספיל:  איחוד הצלה, משטרה ומד"א בהיבט של אירוע רפואי, כמובן יש פיקוד העורף וכיבוי וגופים נוספים אחרים

דויד קריספיל:       לצערי, במבחן המציאות, למשטרת ישראל כיום נוח להגיד שהפו"ש הוא תחת מד"א, אבל הם לא אוכפים את זה

דויד קריספיל:  יש מסמכים החל מ-2017 ועד היום שבהם משטרת ישראל והייעוץ המשפטי של דאז בט"פ והיום ביטחון לאומי, שאומרים שהאחריות לפו"ש היא על משטרת ישראל

דויד קריספיל:  אי אפשר להגיד פו"ש תחת מד"א

דויד קריספיל:  האחריות כאן היא בסוף של משטרת ישראל לקחת את מד"א ולהגיד להם "חבר'ה, אתם ואיחוד הצלה באותה הזירה וכך זה יתנהל", לקבוע את גבולות הגזרה

דויד קריספיל:  זה לא יקרה בצורה אחרת

דויד קריספיל:  מד"א תמיד יגידו "לא", מד"א תמיד לא ירצו אותנו בזירה, משרד הבריאות הוא לא גוף אופרטיבי

דויד קריספיל:      על פי חוק במדינת ישראל ניהול אסון המוני עד שיש אחריות - - - – משטרה, והמשטרה כיום לא עושה את תפקידה ונבהלת ומתקפלת ממד"א

דויד קריספיל:  זה הפתרון

לינור אטיאס: אני רוצה להוסיף

דובי מייזל: שניה

דובי מייזל:  שלחו לי תקציבים

דובי מייזל:  מד"א מקבל 371 מיליון שקלים מהממשלה, 26 מיליון ש"ח מהרשויות המקומיות, 17 מיליון שקלים ממשרד הבריאות, 18 מיליון שקלים מביטוח לאומי, סך הכל 432 מיליון שקלים מכספי ציבור, ועוד שלושה מיליון שקלים מהצלב האדום

קריאה: לפני גבייה

לינור אטיאס: את זה יודעים רק עכשיו כי הם אגודה עות'מאנית ועד כה הם לא נדרשו לדו"חות כספיים, לא היו דיווחים

לינור אטיאס:  אני רוצה לחזור לשאלת הבסיס שנשאלה, למה צריך אתכם? דובי תיאר שאנחנו משתפים מדינות ברחבי העולם במודל של איחוד הצלה, למה הם צריכים איחוד הצלה? בבריטניה יש את משבר האמבולנסים הגדול שלעולם לא יהיה לך מספיק אמבולנסים לקצב האוכלוסייה שהולך וגדל ועולה, וגם תוחלת החיים שלנו הולכת וגדלה

לינור אטיאס:  זאת אומרת, בסוף לא תחזיק צי רכבים של כלי אמבולנס לפינוי בהתאם לזה וצריך את המגיבים הראשונים

לינור אטיאס:       כל המדינות – רומניה, בריטניה, סינגפור שבאות ולומדות את המודל של איחוד הצלה, בסוף זה יושב תחת המשטרה

לינור אטיאס:  כולם

משה סעדה: יושב בתוך המשטרה?     

לינור אטיאס: מי שמדבר איתנו הוא השר לביטחון פנים של אותה מדינה בעולם שאומרת שהמשטרה עכשיו היא זו שיודעת לנהל את המגיבים הראשונים ואת כוחות הפינוי שהם הכרחיים, הם לא מחליפים אלה באלה

דובי מייזל: הם מבינים בעיקר בהתייחסות להיערכות למצבי קיצון

דובי מייזל:  זאת אומרת, יש מדינות שמתמודדות עם תרחישי ייחוס של רעידות אדמה, אסונות טבע, הם מבינים שהפיקוד על זה הוא תפיסה יותר ביטחונית

דובי מייזל:  הרפואה היא הגורם בקצה של איך אתה מטפל

דובי מייזל:  זאת אומרת, משרד הבריאות יכול להיות רגולטור שלי בשביל לוודא שאני שם את הפלסטר נכון, שאני נותן את התרופה בווריד נכון

דובי מייזל:  אבל מבצעית, זה זה

לינור אטיאס: בדיוק

לינור אטיאס:  בסוף פגישות העבודה איתנו הן איתם ולא עם משרד הבריאות של אותה מדינה

דובי מייזל: עוד הערת אגב, 363 מיליון שקלים של מד"א זה בהשקעות במניות ואג"ח

לינור אטיאס: כי הם לא מחזירים תקציב למדינה

שי סומך: שי סומך, משרד המשפטים

שי סומך:  אני רפרנט בריאות, יכול להיות שמי שהיה צריך להיות כאן זה רפרנט החירום ונעביר לו את הדברים

שי סומך:  קודם כל, מה שתיארתם, אני שמח שהייתי בסיור, בביקור כי מה שאתם עושים הוא מרשים, עבודת קודש, היה חשוב לראות

שי סומך:  אם אפשר לקבל את המצגת ואעביר אותה לאנשים שעוסקים בחירום אצלנו כי הם נמצאים בדיונים של ההיערכות לשעת חירום בהיבטים המשפטיים

שי סומך:      צריך להעיר, הבוקר התקשרתי למשרד הבריאות כי רציתי לברר מה יהיה בדיון והם לא ידעו על הדיון, הם כולם באותו בג"צ של הפינוי המוטס

שי סומך:  אני לא עורך דין, לא מגן על משרד הבריאות, הם צריכים להתייחס לדברים וכדאי גם לשמוע את ההתייחסות שלהם

שי סומך:  גם מד"א, אני בוודאי לא מייצג את מד"א, אבל הדיון חשוב מאוד

דובי מייזל: אני גם אשמח לשמוע את ההתייחסות של משרד הבריאות על 7 באוקטובר

שי סומך: אולי - - - וועדה, אני חושב שיש כאן תפקיד לכנסת בעניין זה בתור מי שמפקחים על עבודת הממשלה

דובי מייזל: לגבי מה שאתה אומר, הנתונים האלו הן נגזרת קטנה מתוך המצגת הגדולה שהוצגה לוועדת בדיקה שמשרד הבריאות הקים לאירועי 7 באוקטובר, ברשות פרופ' נחמן אש

דובי מייזל:  הוועדה עדיין מתקיימת, אבל אנחנו הצגנו לפני כשבועיים בוועדה במשך שעות ארוכות את כל הפרטים, הם קיבלו את כל החומרים, כך שכל מה שהוצג כאן הוצג גם לוועדה, לא לדרג המקצועי ועד עכשיו אנחנו מחכים לתשובות מהם על מה לעשות

דובי מייזל:  תודה

דובי מייזל:  עוד שאלות, התייחסויות?      

צביקה פוגל: ציפיתי בסוף הסקירה המעלפת לשמוע את ההמלצות שלכם ואיך אתם הייתם רוצים לראות את זה

צביקה פוגל:  למה אני מציין זאת? הרי אני החשוד האחרון בחדר זה של חוסר תמיכה באיחוד הצלה, נדמה לי שאחד הדוחפים הטובים ביותר שיש לכם, זה אני

צביקה פוגל:  מכיוון שגדלתי וחייתי במסגרות כאלו ב-13 השנים האחרונות, ברור לי לחלוטין שכל ניסיון למצוא נקודות ממשק בין שני הגופים האלו נתון בידי הפסיכיאטרים

קריאה: לא

צביקה פוגל: משה, זה מה שיהיה

צביקה פוגל:  אחד הדברים שאני למדתי כמפקד יחידת חילוץ זה חלוקת עבודה בין הגורמים השונים ומה האחריות של כל דבר

צביקה פוגל:  אחד הדברים היפים ביותר שמצאו חן בעיניי כאן היו במילות הפתיחה של דובי "כיתת הכוננות הרפואית"

צביקה פוגל:  זה הסטנדרט שאיתו אנו צריכים ללכת

צביקה פוגל:  איחוד הצלה צריך להיות כיתת הכוננות

צביקה פוגל:       חלוקת העבודה ביני לבין 669 שהם גם יחידת חילוץ הייתה שאני הגורם המטפל, והם הגורם המפנה

צביקה פוגל:  חלוקת העבודה בין החובשים שלי ביחידת החילוץ לבין החובשים של מד"א הייתה שאני הגורם המטפל, והם הגורם המפנה

צביקה פוגל:  חלוקת עבודה ברורה מאוד ואף אחד לא נכנס לידיים של השני ולכן היתרון היחסי שיש היום לאיחוד הצלה ולזה הוא צריך לגדול, להיות כיתת הכוננות הרפואית של מדינת ישראל

צביקה פוגל:  שם הוא צריך להיכנס

צביקה פוגל:  זה המקום שבו אין תחליף

צביקה פוגל:      לחלק לא קטן מהחילוצים שהייתי מגיע, מי היה הבן אדם שהגיע לפניי לאותו פצוע? איחוד הצלה

צביקה פוגל:  נכון, אין לו את כל היכולות והוא גם לא תמיד הולך הרגל הטוב ביותר, ולקחת תיק חובש ולהגיע עד ליהודייה שם למטה, וואחד סיפור, בטח לא להגיע לשם עם אלונקה

צביקה פוגל:  אבל הוא מגיע

צביקה פוגל:  הוא עושה את הטיפול הראשוני, האבחנה הראשונית, מגיעים האנשים שלי ומשלימים את הטיפול, מוציאים החוצה, מי מקבל את הפצוע? מד"א או 669

צביקה פוגל:       לכן הדבר שאנו צריכים לנסות ללכת עליו ואני כן אוביל את זה במסגרת המשרד לביטחון לאומי, לפחות אנסה להוביל זאת, שבמסגרת כיתות הכוננות שממילא רוצים לאמץ כחלק מהמשמר הלאומי, כך נעשה גם עם איחוד הצלה

צביקה פוגל:  ניקח את איחוד הצלה, נגדיר אותו ככיתת הכוננות הרפואית של מדינת ישראל ונשלב אותו בתוך העסק הזה

צביקה פוגל:  כי לנסות לשלב היום בין שתי עמותות, זה שתי עמותות וזה בדיוק מה שנאמר, כל אחד עושה מה שבראש שלו, זה נתון לפסיכיאטר

צביקה פוגל:       עשיתי תואר ראשון בהתנהגות ארגונית וניסיתי לעשות פסיכולוגיה, הבנתי מהר מאוד ששם אני לא אהיה והלכתי לתחומים המעשיים יותר ולכן לא אנסה לפתור את הבעיה הזו, אבל חלוקת עבודה, כן, וזה הדבר הנכון לעשות

צביקה פוגל:  מה תחום האחריות והמומחיות של איחוד הצלה, ומה תחום המומחיות והאחריות של מד"א, כי נכון לרגע זה אין לי שום ספק שבמלחמת האגו הזו יש רק נפגעים

צביקה פוגל:  רק נפגעים

צביקה פוגל:  לא שום דבר אחר

צביקה פוגל:  אני חושב שלא נכון ללכת לטפל עכשיו בנפגעים, אלא לנסות ולמצוא את הפתרון שכן אפשר לעשות אותו

צביקה פוגל:      אנחנו נוביל את זה

צביקה פוגל:  יש לי כאן שותפים נאמנים, גם קלנר וגם משה, שני חברי כנסת פעילים מאוד

צביקה פוגל:  נעשה זאת אצלנו בוועדה, נזמין את מד"א ונזמין את משרד הבריאות

צביקה פוגל:  דרך אגב, הם לא יכולים לסרב כשוועדה מזמנת אותם

צביקה פוגל:  הם יגיעו ונמצא את הדרך איך למסד חלוקת אחריות וחלוקת משימות

צביקה פוגל:  נדמה לי שזה הדבר הנכון

צביקה פוגל:       זה נכון שיש גם אירועים של אסון לאומי, אני יודע מי כרגע מוגדר כמפקד על אירוע אר"נ, לא מפקדים בשטח אלא מפקדים על אירוע אר"נ הם רופא צבאי, רופא מד"א או איש של מד"א, וזה בסדר

צביקה פוגל:  כוח עשר, פיקוד עשר, אנחנו מכירים את כל המושגים, אין בעיה, זה אירוע רב נפגעים, בואו נראה איך אנחנו מסתדרים גם בחיי היומיום כי אני לא מוכן לוותר על איחוד הצלה

צביקה פוגל:  זה צריך להיות ברור, זה משהו שקיים היום, משהו מידי ונהדר

צביקה פוגל:       (סיור במוקד השליטה)     

דובי מייזל: זה שיא הקדמה

דובי מייזל:  אנחנו גם בשיתופי פעולה אסטרטגיים גדולים מאוד עם חברת אלביט, כיום אנחנו בפיתוח מערכת שו"ב, הם לוקחים את הטכנולוגיות הצבאיות ומאזרחים אותם בשיתוף פעולה איתנו, להטמיע את המערכות האלו של  שו"ב

משה סעדה: מבחינת מה האיתור, איפה נמצא כל - - -     

דובי מייזל: איתור, מערכות שידור

משה סעדה: שיש לך שליטה מוחלטת על הכל

דובי מייזל: לא רק זה, גם אינטגרציה לכל הטכנולוגיה העתידית של רפואה בתוך הקהילה, רפואה מרוחקת, טלרפואה, כל הדברים האלו בתוך הפלטפורמה הזו, אבל בסוף זה רק לאתר את אותו מתנדב קרוב

דובי מייזל:  נכנס עם הח"כים ונראה איך זה עובד הלכה למעשה על המסך, ולהבין איך זה היה נראה ב-7 באוקטובר

דובי מייזל:      ב-7 באוקטובר הבנו שהייתה פה התרחבות משמעותית יותר

דובי מייזל:  יש חמ"ל נוסף למטה, מוקד נוסף ממוגן שהופעל בגלל האזעקות על ירושלים, ובסוף פתחנו שם גם חמ"ל קדמי

אריאל קלנר: איפה היה חמ"ל קדמי?     

דובי מייזל: בשדה יואב בדרום

דובי מייזל:  זה המשל"ט הארצי

דובי מייזל:  אם תתקרבו ניתן לראות איך אנחנו מגיעים ליעד של 90 שניות

דובי מייזל:  ירושלים עכשיו שעון זמן אמת, זו פריסת המתנדבים בזמן אמת

דובי מייזל:  פריסה ברחבי העיר בצורה פשוטה מאוד, יכול להיות שלא משנה איפה המקרה בירושלים - -      

משה סעדה: איך אתה יודע איפה כל מתנדב בכל זמן? איך אתה עוקב אחריו?     

דובי מייזל: לכל מתנדב יש מכשיר

משה סעדה: איתורן?     

דובי מייזל: מכשיר שעליו יש – את הקשר, מיקום, דו"ח רפואי, הכל יושב במכשיר והמערכת לא מזניקה את כולם לאירוע

דובי מייזל:  יש עכשיו אירוע בלייב?  תן לנו משהו

קריאה: בירושלים בשכונת רמות

דובי מייזל: ניתן לראות אירוע שמתרחש עכשיו בזמן אמת בשכונת רמות, מה האירוע?     

קריאה: יש כונן במקום

קריאה:  קוצר נשימה

דובי מייזל: קוצר נשימה

דובי מייזל:  יש כונן, כמה זמן לקח לו להגיע למקום?     

קריאה: תוך שלוש דקות

דובי מייזל: שלוש דקות כונן היה במקום בשכונת רמות

דובי מייזל:  מקרה ALS זה אומר שזה מקרה נט"נ – Advanced life support, שוגר אל המקום

משה סעדה: ואתה יכול גם לראות תמונה של האירוע? של השידור לאחור?     

דובי מייזל: אני יכול להגיד לו שילחץ על הכפתור, מה מספר הטלפון שלך? קיבלת עכשיו סמס ו-וואטסאפ, תלחץ על הקישור, הוא מבקש ממך אישור, תאשר לו, תסתכל על המסך, אני רואה את המיקום המדויק שלך ואני גונב לך את הטלפון לרגע כי מה שאתה רואה עכשיו זה שידור מהמקום

משה סעדה: ענק

דובי מייזל: אם אתה לא מדבר, נחטפת או אני לא יודע מה, אתה יכול להתחיל להתכתב עם המוקדן כאן בצ'ט

דובי מייזל:  מה קרה ב-7?     

משה סעדה: קיבלתם חומרים כאלו?     

דובי מייזל: עשרות רבות

קריאה:  זה מ-7 מהמוקד

קריאה:  זה מקלט עם כ-20 פצועים שנתנו להם הדרכה בזמן אמת

דובי מייזל: מקלט עם פצועים שמסבירים להם איך לאלתר חוסם עורקים

משה סעדה: זה מדהים

אריאל קלנר: מי מדריך? המוקדן?     

דובי מייזל: המוקדן

אריאל קלנר: רציתי לשאול מי מחליט שזה ALS?     

דובי מייזל: דרך אגב, את הדבר הזה אני יכול לשתף עם – המשטרה, כב"ה, מד"א, פיקוד העורף

דובי מייזל:  תשאל אותי למה הם לא עושים את זה עד היום? כי הם לא רוצים

משה סעדה: אגו? וואו

משה סעדה:  זה חומר משמעותי למד"א, משטרה, לכב"ה

קריאה: ישבנו עם המשטרה ורצינו לעשות שת"פ בתוך המערכות

דובי מייזל: יש עשרות שעות של הקלטות של אזרחים שמתקשרים שוכבים על הרצפה, אתה רואה את הירי, את הגופות על הכבישים, הכל המוקד רואים בזמן אמת

קריאה: הכל מתועד

דובי מייזל: מתועד

אריאל קלנר: דובי, הראית לנו מקרה, מי החליט שזה ALS?     

דובי מייזל: אם זה מקרה שהגיע ממד"א, מד"א הגדיר את זה כמקרה ALS

דובי מייזל:  אם זה מקרה שמגיע לכאן, המוקדן מבצע תשאול ראשוני והוא מאבחן

אריאל קלנר: איזו הכשרה עובר המוקדן?     

דובי מייזל: כולם חובשים, כולם עברו הכשרה

אריאל קלנר: זה אפילו מעבר לחובש, הוא צריך לדעת לטפל - - -      

דובי מייזל: גם חובשים שפעילים בשטח וגם עושים קורס - - -      

צביקה פוגל: חובש יודע לעשות - - - הוא לא ייתן פחות, הוא תמיד יחמיר

דובי מייזל: תמיד יחמיר

דובי מייזל:  הם גם עושים קורס מוקדנים נוסף, ובמקרה הצורך יש לנו רופא לשיחות וועדה אם צריך בנוסף, אבל לא מעכבים את ההזנקה, אני אעשה החלטה מחמירה ומקסימום לאחר מכן אפשר לשמנך

אריאל קלנר: - - - שונה מעט

קריאה: אפשר לראות מסך ריק שלא מגיעים מקרים ממד"א וזו טכנולוגיה שאמורה לעבוד

דובי מייזל: בדקתם שאולי האפליקציה לא עובדת משום מה?     

קריאה: היא עובדת, לא נכנסו מקרים

דובי מייזל: יכול להיות

דובי מייזל:  יש מערכות קשר, מכשיר אחד של מערכת ניצן של המשטרה

דובי מייזל:  שש שנים אנו מחכים שיאשרו לנו מכשירים ניידים למפקדים בשטח

דובי מייזל:  שש שנים

קריאה: בשביל לתאם את הפעולות בשטח

דובי מייזל: זה בעקבות ההכרה, לקח שנתיים לקבל

קריאה: אנחנו רכשנו את זה, קיבלנו רק אישור - - -      

דובי מייזל: שש שנים כבר מחכים לאישור לקבל עוד ניצן נייד שיהיה לחפ"ק, למפקד

דובי מייזל:  המערכת מקושרת עם - - -     

צביקה פוגל: אנו חייבים למסד את הבעיה

משה סעדה: זה ברור, זה בזבוז

דובי מייזל: מה החיוגים המהירים כאן? החיוגים המהירים כברירת מחדל הם המשל"טים של המשטרה

דובי מייזל:  החיוג המהיר של כולם זה כל המשל"טים של המשטרה, תקשורת ישירה מכאן, כל הדברים האלו, תרגומים לשפות

משה סעדה: מה שמדהים שכל האירוע הזה הוא התנדבותי ומתמיכה

דובי מייזל: נכון

דובי מייזל:  והארגון הזה תרם למדינה מעל מיליארד שקלים עד היום

משה סעדה: מישהו יודע להגיד תודה כמדינה?     

דובי מייזל: לא

דובי מייזל:  יודעים להקשות, לעשות רגולציה מכבידה, להוציא את המיץ, הנשמה והחשק, אבל המדינה לא תשבור אותנו למרות שמנסים להרוג אותנו, אנחנו נצליח להציל חיים

משה סעדה: קודם כל, אנחנו אומרים לכם תודה